sagorsarker/bangla-wikipedia huggingface dataset:
মোহাভি মরুভূমি

মোহাভি মরুভূমি () হচ্ছে যুক্তরাষ্ট্রের একটি মরুময় অঞ্চল। দক্ষিণপূর্ব ক্যালিফোর্নিয়ার একটি বড় অংশ, মধ্য ক্যালিফোর্নিয়ার কিছু অংশ, দক্ষিণ নেভাডা, দক্ষিণপশ্চিম ইউটা, ও উত্তরপশ্চিম অ্যারিজোনা নিয়ে এই মরুভূমি বিস্তৃত। এই মরুভূমির নামকরণ করা হয়েছে আমেরিকার আদিবাসী গোত্র মোহাভির নাম অনুসারে। এটি মূলত বেসিন অ্যান্ড রেঞ্জ ভৌগোলিক অঞ্চলের অংশ।
মোহাভি মরুভূমির সীমান নির্ধারণ করা হয় জোশুয়া বৃক্ষের উপস্থিতি দ্বারা। এই গাছকে এই মরুভূমির নির্দেশক প্রজাতি হিসেবে বিবেচনা করা হয়। ভৌগোলিক সীমানা হিসেবে টেহাচাপি পর্বতমালা থেকে স্যান গ্যাব্রিয়েল ও স্যান বার্নারদিনো পর্বতমালা পর্যন্ত মোহাভি মরূভূমির সীমা ধরা হয়। এই মরুভূমিতে প্রায় ১,৭৫০ থেকে ২,০০০ প্রজাতির উদ্ভিদ পাওয়া যায়।
মোহাভি মরুভূমিতে বছরে গড় বৃষ্টিপাতের পরিমাণ ১০ ইঞ্চি (২৫৪ মিলিমিটার)। এই মরুঅঞ্চলের উচ্চতা সমুদ্রপৃষ্ঠ থেকে প্রায় ৩,০০০ থেকে ৬,০০০ ফুট (১,০০০ থেকে ২,০০০ মিটার)। মোহাভি মরুভূমিতেই মোহাভি ন্যাশনাল পার্ক রিজার্ভ অবস্থিত। সেই সাথে উত্তর আমেরিকার সবচেয়ে উঞ্চতম স্থান ডেথ ভ্যালিও এখানে অবস্থিত। জুলাইয়ের শেষ থেকে আগস্টের শুরুর দিক পর্যন্ত ডেথ ভ্যালির সাধারণ তাপমাত্রা থাকে প্রায় ৪৯ ডিগ্রি সেলসিয়াস (১২০ ডিগ্রি ফারেনহাইট)।
চারটি ঋতুতে মোহাভি মরুভূমিতে চার রকমের তাপমাত্রা বজায় থাকে। শীতকালে ভূ-সমতলে তাপমাত্রা থাকে -৭ ডিগ্রি সেলসিয়াসের (২০ ডিগ্রি ফারেনহাইট) নিচে, আর উঁচু অংশের তাপমাত্রা থাকে -১৮ ডিগ্রি সেলসিয়াসের (০ ডিগ্রি ফারেনহাইট) নিচে।
দ্য টেমপেস্ট

দ্য টেমপেস্ট () হচ্ছে ইংরেজ নাট্যকার উইলিয়াম শেকসপিয়রের রচিত একটি নাটক। ১৬১০ থেকে ১৬১১ সালের দিকে এটি রচিত হয়েছিলো বলে জানা যায়, যদিও কিছু গবেষকের মতে রচনার সালটি এরও আগে। ধরা হয় এটি একা শেকসপিয়র রচিত সর্ব শেষ রচনা গুলোর মধ্যে একটি। নাটকের প্রথম দৃশ্যে দেখা যায় সমুদ্রে ঝড়ের মধ্যে একটি জাহাজ, আর নাটকের বাকি অংশ অনুষ্ঠিত হয় দূরবর্তী একটি দ্বীপে, যেখানে থাকে জাদুকর প্রসপ্যারো, এক জটিল ও অস্বীকৃত চরিত্র, তার কন্যা মিরান্ডা, আর তার দুইজন ভৃত্য : কেলিবান, একজন নৃশংস দৈত্যাকার আকৃতি ও এরিয়েল, যে বাতাসের প্রেতাত্মা। নাটকটির মাঝের সুর ও গান সেই দ্বীপের মায়াজাল কে জাগিয়ে তোলে। মিলানের ডিউক প্রসপ্যারো, তার বিশ্বাসঘাতক ভাই অ্যান্টনিওর দ্বারা সিংহাসনচ্যুত হয়। আর এ কাজে অ্যান্টনিওকে সাহায্য করে নেপল্‌সের রাজা আলোন্সো। প্রসপ্যারো তার কন্যা মিরান্ডাকে নিয়ে একছি ছোট নৌকায় করে চলে যেতে বাধ্য হয়, এবং মানবসভ্যতা থেকে দূরে এক ছোট দ্বীপে আশ্রয় নেয়। দ্বীপে প্রসপ্যারো যে দুজন অধিবাসীকে খুঁজে পায় তারা হচ্ছে একটি সৎ আত্মা এরিয়েল ও ক্যালিবান। সেই দ্বীপে আগে সাইকোরাক্স নামের এক ডাইনি বাস করতো, যে প্রসপ্যারোর দ্বীপে আসার পূর্বেই মারা যায়। সে এরিয়েলকে একটি গাছের ভেতর বন্দী করে রেখেছিলো। প্রসপ্যারো এসে এরিয়েলকে মুক্ত করে, আর এজন্য এরিয়েল প্রসপ্যারোর অনুগত ভৃত্যে পরিণত হয়। পরবর্তী ১২ বছর ধরে প্রসপ্যারো জাদুবিদ্যা অনুশীলন করে, এবং শেষ পর্যন্ত ঝড়ের মাধ্যমে অ্যান্টোনিও, আলোন্সোকে দ্বীপের উপকূলে এনে জড়ো করে। সম্পূর্ণ নাটকটিই ঐ দ্বীপকে কেন্দ্র করে পরিচালিত হয়, যেখানে এরিয়েল ও ক্যালিবান প্রসপ্যারোর কাজ বাস্তবায়নে সহায়তা।
সমালোচকদের মতে এই গল্পের প্রস্প্যারো লেখক শেক্সপীয়ার এর প্রতীকী চরিত্র, যেখানে প্রস্প্যারোর যাদুবিদ্যার সাথে বিচ্ছেদ শেক্সপিয়ারের মঞ্চ জীবনের অধ্যায়ের পরিসমাপ্তি নির্দেশ করে।
চরিত্রসমূহ
•প্রস্প্যারো- মিলানের ন্যায়সঙ্গত ডিউক
•মিরান্ডা - প্রস্প্যারোর কন্যা
ডিজিটাল অবজেক্ট আইডেন্টিফায়ার

ডিজিটাল অবজেক্ট আইডেন্টিফায়ার () বা ডিওআই () হচ্ছে একটি নিখুত রাশিমালা যা ইলেকট্রনিক ডকুমেন্ট বা প্রকাশনাকে নির্দেশিত করতে ব্যবহৃত হয়। বিষয় সম্পর্কিত বিভিন্ন মেটাডেটা ডিওআই নম্বরে সংযুক্ত থাকে। এসকল মেটাডেটার মধ্যে থাকে বিষয়বস্তুটির অবস্থান, যেমন: যে ইউআরএল বা ওয়েব ঠিকানায় গেলে বিষয়টি পাওয়া যাবে ইত্যাদি। কোনো ডকুমেন্টের ডিওআই নম্বর অপরির্তনযোগ্য, যদিও এর মেটাডেটা পরিবর্তিত হতে পারে। কোনো ডকুমেন্ট (যেমন: বই বা প্রকাশনা) ডিওআই নম্বর দ্বারা শনাক্ত করা বা নির্দেশ করা শুধু একটি ইউআরএল দ্বারা নির্দেশ করার চেয়ে অনেক নির্ভরযোগ্য। কারণ ইউআরএল সহজেই পরিবর্তিত হতে পারে, এবং তখন বিষয়টি খুঁজে পাওয়া দুষ্কর হয়ে পড়ে। কিন্তু ডিওআই নম্বর থাকলে, প্রকাশককে শুধু ডিওআই নম্বরের মেটাডেটা থেকে ইউআরএলটি হালনাগাদ করলেই কাজ হয়ে যায়।
ইউআরএল-এর মতো ডিওআই ব্যবস্থা সবার জন্য উন্মুক্ত নয়। ডিওআই সংগঠনের সাথে চুক্তি সহকারে সংযুক্তরাই কেবল ডিওআই নম্বর দেওয়ার অধিকার রাখে। আর এই সংযুক্তির জন্য নির্দিষ্ট অর্থ পরিশোধ করে সদস্যপদ গ্রহণ করতে হয়। আন্তর্জাতিক ডিওআই ফাউন্ডেশন এরকম বেশ কিছু সংস্থাকে রক্ষণাবেক্ষণ ও দিকনির্দেশনা দিয়ে থাকে, এরা এই ব্যবস্থার উন্নয়ন ও নিয়ন্ত্রণে কাজ করে থাকে। ২০০০ সালের শেষ দিক থেকে প্রকাশনার ক্ষেত্রে এই ব্যবস্থা তৈরি ও এর প্রসার হয়ে আসছে। ২০০৯ পর্যন্ত বিশ্বব্যাপী প্রায় ৪,০০০ সংগঠন প্রায় ৪ কোটি ৩০ লক্ষ ডিওআই নম্বর প্রদান করেছে।
পতাকা দিবস

পতাকা দিবস হল পতাকা সম্পর্কিত ছুটির দিন - হয় এদিন কোনো একটি নির্দিষ্ট পতাকা ওড়ানো হয় (যেমন, জাতীয় পতাকা), অথবা এই দিন পালন করা হয় কোনো ঐতিহাসিক ঘটনাকে স্মরণ করার জন্য যেমন যেদিন কোনো জাতি তাদের জাতীয় পতাকা চয়ন করল।
পতাকা দিবস সাধারণতঃ জাতীয় সাংবিধানিক স্বীকৃতি থাকে। আবার কখনো কখনো রাষ্ট্রপ্রধানের আদেশানুসারেও এই দিন পালিত হয়। যেভাবেই হোক না কেন, যে কোন পতাকা দিবসে পতাকা কি ভাবে ও কোথায় ওড়ানো হবে তার সুস্পষ্ট নির্দেশ থাকে (যেমন, অর্ধনমিত না পূর্ণদৈর্ঘ্য)। আবার কখনো কখনো প্রথাগত নির্বন্ধও থাকে।
মালয়ালম চলচ্চিত্র

কেরলের চলচ্চিত্র (বা মালয়ালম চলচ্চিত্র) বলতে বোঝায় ভারতের কেরল রাজ্যে নির্মিত মালয়ালমভাষী চলচ্চিত্র। শিল্পগুণের বিচারে কেরলের চলচ্চিত্র ভারতীয় চলচ্চিত্র জগতে গুরুত্বপূর্ণ স্থানের অধিকারী। সাধারণত মালয়ালম চলচ্চিত্রে সামাজিক ও পরিচিত ইস্যুগুলি প্রতিফলিত হয়। এই চলচ্চিত্র বলিউডের তুলনায় অনেক বেশি বাস্তববোধসম্পন্ন। ভারতে প্রযোজিত প্রথম থ্রিডি চলচ্চিত্র , "মাই ডিয়ার কুট্টিচাতান" মালয়ালম ভাষায় নির্মিত হয়। এই ভাষায় নির্মিত প্রথম সিনেমাস্কোপ চলচ্চিত্র হল "তাচোলি অম্বু"। এই সকল চলচ্চিত্র নির্মিত হয় নবোদয় স্টুডিওতে, যেটি মালয়ালম চলচ্চিত্র জগতে ঐতিহ্যমণ্ডিত এক স্থানের অধিকারী। মালয়ালম চলচ্চিত্র কেরলের অধিবাসীদের বিনোদনের সর্বাপেক্ষা জনপ্রিয় মাধ্যম।
মারাঠি চলচ্চিত্র

মারাঠি চলচ্চিত্র (, মরাঠি চিত্রপট) ভারতের মারাঠিভাষী চলচ্চিত্র শিল্প। এটি দেশের অন্যতম প্রাচীন স্থানীয় চলচ্চিত্র শিল্প। মারাঠি ভাষাইয় প্রথম সবাক চলচ্চিত্র ছিল "অযোধ্যেচা রাজা"। প্রভাত ফিল্মস প্রযোজিত এই ছবিটি মুক্তি পায় ১৯৩২ সালে; অর্থাৎ, প্রথম হিন্দি সবাক চলচ্চিত্র "আলম আরা" মুক্তি পাবার ঠিক একবছর পর। সাম্প্রতিক বছরগুলিতে মারাঠি চলচ্চিত্রের সমৃদ্ধি ঘটেছে। ভারতের মহারাষ্ট্র রাজ্যের রাজধানী মুম্বই শহরে এই শিল্পের মূল কেন্দ্র অবস্থিত।
তামিল চলচ্চিত্র

তামিল চলচ্চিত্র (বা তামিলনাড়ুর চলচ্চিত্র, তামিল চলচ্চিত্র শিল্প বা চেন্নাই চলচ্চিত্র শিল্প নামেও পরিচিত) দক্ষিণ ভারতীয় রাজ্য তামিলনাড়ুর চেন্নাইভিত্তিক তামিলভাষী চলচ্চিত্র নির্মাণশিল্প। এই শিল্পের মূল কেন্দ্র চেন্নাইয়ের কোডামবক্কম অঞ্চল। এই কারণে সাধারণভাবে এই চলচ্চিত্র শিল্পকে কলিউড নামে অভিহিত করা হয় (তামিল: கோலிவுட் ""), যা "কোডামবক্কম" ও "হলিউড" শব্দদুটির মিশ্রণ।
১৯১৬ সাল থেকে চেন্নাইয়ে নির্বাক চলচ্চিত্র নির্মাণ শুরু হয়। ১৯৩১ সালে "কালিদাস" চলচ্চিত্রটির মাধ্যমে শুরু হয় তামিল সবাক চলচ্চিত্রের যাত্রা। ১৯৩০-এর দশকের শেষদিকে মাদ্রাজের প্রাদেশিক আইনসভা বিনোদন কর আইন ১৯৩৯ পাস করে। ভারতের চলচ্চিত্র শিল্পে তামিলনাড়ুর সিনেমার বিশেষ অবদান রয়েছে। বিংশ শতাব্দীতে তামিল ছাড়াও অন্যান্য চলচ্চিত্র শিল্পের কেন্দ্র হয়ে দাঁড়ায় চেন্নাই। এগুলির মধ্যে শ্রীলঙ্কার চলচ্চিত্রও অন্যতম। আবার তামিলভাষী চলচ্চিত্র নির্মিত হতে থাকে অন্য দেশেও।
আজ তামিল চলচ্চিত্র শ্রীলঙ্কা, সিঙ্গাপুর, কোরিয়া, মালয়েশিয়া, মরিশাস, দক্ষিণ আফ্রিকা, পশ্চিম ইউরোপ, উত্তর আমেরিকা ও অন্যান্য তামিল জাতি অধ্যুষিত পৃথিবীর নানা অংশে প্রদর্শিত হয়ে থাকে।
তেলুগু চলচ্চিত্র

তেলুগু চলচ্চিত্র বা অন্ধ্রপ্রদেশের চলচ্চিত্র (তেলুগু: తెలుగు సినీపరిశ్రమ) ভারতের তেলুগু চলচ্চিত্র শিল্প। বাৎসরিক চলচ্চিত্র নির্মাণের সংখ্যা অনুযায়ী এই চলচ্চিত্র শিল্প পৃথিবীতে বৃহত্তম এবং পরিকাঠামোর দিক থেকে দ্বিতীয় বৃহত্তম। ভারতে সর্বাধিক সংখ্যক সিনেমাহল অন্ধ্রপ্রদেশ রাজ্যেই অবস্থিত। হায়দ্রাবাদ শহরের আইম্যাক্স একাধিক বিশ্বরেকর্ডের অধিকারী।
তেলুগু সিনেমা ডিরেক্টরি
গোদাবরী নদী

গোদাবরী নদী হল ভারতের দ্বিতীয় দীর্ঘতম নদী এবং এটি ভারতের তৃতীয় বৃহত্তম নদী অববাহিকা নিষ্কাশন করে, যা ভারতের মোট ভৌগোলিক এলাকার প্রায় ১০% স্থান জুড়ে রয়েছে। এর উৎস মহারাষ্ট্রের নাশিকের ত্রিম্বকেশ্বর থেকে। এটি ১,৪৬৫ কিলোমিটার (৯১০ মাইল) পূর্ব দিকে প্রবাহিত হয় এবং মহারাষ্ট্র (৪৮.৬%), তেলঙ্গানা (১৮.৮%), অন্ধ্রপ্রদেশ (৪.৫%), ছত্তিশগড় (১০.৯%) এবং ওড়িশা (৫.৭%) রাজ্যগুলিকে নিষ্কাশন করে। নদীটি অবশেষে বঙ্গোপসাগরে একটি বিস্তৃত ডিস্ট্রিবিউটারি নেটওয়ার্কের মাধ্যমে মিশে যায়। এর ৩১২,৮১২ কিমি² (১২০,৭৭৭ বর্গ মাইল) নিষ্কাশন এলাকা উপমহাদেশের অন্যতম বৃহত্তম, যার তুলনায় শুধু গঙ্গা এবং সিন্ধু নদীর নিষ্কাশন এলাকা আরও বড়। দৈর্ঘ্য, নিষ্কাশন এলাকা এবং প্রবাহের দিক থেকে গোদাবরী হল উপদ্বীপ ভারতের সবচেয়ে বড় নদী এবং এটি "দক্ষিণ গঙ্গা" নামে পরিচিত ছিল।
এই নদী হাজার হাজার বছর ধরে হিন্দু ধর্মীয় শাস্ত্রে শ্রদ্ধার সঙ্গে পুজিত হয়েছে এবং এটি একটি সমৃদ্ধ সাংস্কৃতিক ঐতিহ্য ধারণ ও পুষ্টি প্রদান করে চলেছে। গত কয়েক দশকে, নদীটি একাধিক ব্যারেজ এবং বাঁধ দ্বারা অবরুদ্ধ হয়েছে, যা পানির গভীরতা বজায় রাখে এবং এর ফলে বাষ্পীভবন কম হয়। নদীর বিস্তীর্ণ বদ্বীপে ৭২৯ জন/বর্গ কিলোমিটার বসবাস করে, যা ভারতীয় গড় জনঘনত্বের প্রায় দ্বিগুণ, এবং এখানে বন্যার একটি উল্লেখযোগ্য ঝুঁকি রয়েছে, যা নিম্নাঞ্চলে আরো বৃদ্ধি পেতে পারে যদি বৈশ্বিক সমুদ্র স্তর বৃদ্ধি পায়।
মহানদী নদী

মহানদী নদী () পূর্ব-মধ্য ভারতের একটি প্রধান নদী। এই নদীর অববাহিকার আয়তন ১৪০,০০০ বর্গকিলোমিটার ও নদীটির দৈর্ঘ্য ৮৮৫ কিলোমিটার। বেসিনটি ছত্তিসগঢ়, ওড়িশা, ঝাড়খণ্ড ও মহারাষ্ট্র জুড়ে অবস্থিত।
"The Imperial Gazetteer of India"-William Hunter, 1901 
"The Encyclopedia Britannica"-1911 Ed.
"The Columbus Encyclopedia"
রাজহাঁস

রাজহাঁস বা রাজহংস (Anseriformes) (আন্সারিফর্মিস) বর্গের অ্যানাটিডি গোত্রের বৃহত্তম একদল সদস্য। সাধারণত তিনটি গণের সদস্যদের রাজহাঁস বলে অভিহিত করা হয়: "আন্সের" (ধূসর রাজহাঁস), "ব্রান্টা" (কালো রাজহাঁস) এবং "চেন" (সাদা রাজহাঁস)। কিছু হাঁসকে অনেকসময় রাজহাঁস বলে অভিহিত করা হয়, যেমন কয়েক প্রজাতির চখাচখির (shelducks) নামের সাথে রাজহাঁস জুড়ে দেওয়া হয়েছে। এছাড়া মরালরা (swan) রাজহাঁস ও সাধারণ হাঁসের তুলনায় যথেষ্ট বড়। এরা রাজহাঁস নয়, তবে এদের দূর আত্মীয়।
হাঁস শব্দটি এসেছে সংস্কৃত হংস থেকে। বৃহদাকার হাঁস বলে এর নাম রাজহংস। সংস্কৃত হংস ও লাতিন "অ্যানসা" শব্দদুটি একই উৎস হতে এসেছে। অ্যানসা মানে "হাঁসের গলার মত বাঁকানো ফাঁস"। অ্যানসেরিফর্ম মানে "হংসপ্রতিম" বা "হাঁসের ন্যায়"। রাজহাঁস বিশাল আকৃতির হয় এবং মাথায় হালকা মুকুট ধরনের থাকে। এরা আকারে যেমন বড় এদের গলা ও বেশ বড়।
এরা সাধারণ হাঁসের মত শব্দ করেনা, মানুষকে তাড়া করতে দেখা যায় ও দল বেধে চলা ফেরা করে। রাজহাঁস দম্পতি সাধারণত সারাজীবনের জন্য জোট বাঁধে, তবে কখনো কখনো প্রজনন অক্ষমতার বা বাসা বাঁধতে ব্যর্থতার কারণে এদের বিচ্ছেদও ঘটতে পারে। এরা এক এক বারে তিন থেকে আটটি ডিম পাড়ে।
শার্ট

শার্ট (ইং: Shirt) ঊর্ধ্বাঙ্গের পরনের একটি পোশাক। প্রকৃতপক্ষে শার্ট ছিল কেবলমাত্র পুরুষদের পরিধেয় একটি অন্তর্পোশাক। পরে আমেরিকান ইংরেজিতে সকল প্রকার ঊর্ধ্বাঙ্গের পরিধেয় শার্ট নামে অভিহিত হতে থাকে। এমনকি সোয়েটার, কোট বা ব্রাসিয়ারের মতো পোশাকও শার্ট হিসেবে আখ্যা পায়। মহিলাদের পোশাকটি টপ নামে অভিহিত হয়। ব্রিটিশ ইংরেজিতে শার্ট বলতে বিশেষত কলার, কাফযুক্ত স্লিভ ও বোতাম দ্বারা লম্বভাবে খোলার যোগ্য এক পোশাককে চিহ্নিত করা হয়। এই পোশাকটি আমেরিকান ইংরেজিতে বটন শার্ট বা ড্রেস শার্ট নামে পরিচিত।
কোকিল

কোকিল "কুকুলিডি" (Cuculidae) গোত্রের অন্তর্গত একদল পাখি। পৃথিবীব্যাপী কোকিলের প্রায় ২৬টি প্রজাতির খোঁজ পাওয়া গেছে। অধিকাংশ কোকিল লম্বা ও সরু গঠনবিশিষ্ট, এদের সামান্য বাঁকানো ঠোঁট, লম্বা লেজ এবং দীর্ঘ চোখা ডানা রয়েছে। উভয় পায়েই সামনে ও পেছনের দিকে দুটি করে আঙুল বিদ্যমান। অধিকাংশ কোকিল বৃক্ষচর, তবে বেশ কয়েক প্রজাতির ভূচর কোকিলের খোঁজ পাওয়া গেছে। এরা মরু ও মেরু অঞ্চল বাদে প্রায় সমগ্র পৃথিবীজুড়ে বিস্তৃত; বিষুবীয় অঞ্চলে এদের উপস্থিতি প্রকট। বেশ কিছু প্রজাতি আবার স্বভাবে পরিযায়ী। পোকামাকড়, শুককীট ইত্যাদি এদের মূল খাদ্য। এছাড়া ফলমূলও খায়।
কোকিল বাংলার একটি সুপরিচিত পাখি। এদের চমৎকার গান বসন্তকালকে মুখরিত করে রাখে। এরা বাসা পরজীবী, অর্থাৎ পরের বাসায় ডিম পেড়ে চলে যায়, তাই এদের আরেক নাম পরভৃত। বাংলা ভাষায় কোকিল নিয়ে বেশ কিছু বাগধারা চালু আছে, যেমন "কোকিলকন্ঠী" মানে হল মধুর গানের গলা বিশিষ্ট, আবার "বসন্তের কোকিল" মানে হল সুসময়ের বন্ধু।
শাল (উদ্ভিদ)

শাল, (), (দ্বিপদ নাম:"Shorea robusta") ডিপ্টেরোকার্পাসিয়া গোত্রের অন্তর্গত একটি উদ্ভিদ। শাল বহুবর্ষজীবী দ্বিবীজপত্রী বৃক্ষ জাতীয় উদ্ভিদ।
শালের আদি নিবাস দক্ষিণ এশিয়ার দেশগুলো। বাংলাদেশ, ভারত, নেপাল থেকে শুরু করে মায়ানমারেও শাল গাছ জন্মায়। শালের বৃদ্ধি স্বল্প থেকে মাঝারি হারের হয়ে থাকে। এটি ৩০-৩৫ মিটার উচুঁ হতে পারে এবং এর কাণ্ডের ব্যাস ২-২.৫ মিটার পর্যন্ত হতে পারে। ফাল্গুন মাস ছাড়া এই গাছে পাতা সব সময়ই দেখা যায়। মার্চ মাসে এর ফুল ফোটে। হিন্দু ধর্মমতে গাছটি বিষ্ণুর আশীর্বাদপ্রাপ্ত। ভারতীয় প্রাচীন সাহিত্যে শালকে প্রায়ই অশোক হিসেবে উল্লেখ করা হয়েছে। শাল কাঠ শক্ত হওয়ায় এর অনেক ব্যবহার রয়েছে। 
শাল কাঠের তক্তা দিয়ে ঘরের কড়ি, বীম, বরগা তৈরি হয়। রেলওয়ে স্লীপার, সেতুনির্মাণ, পাটাতন, টেলিগ্রাফের খুঁটি
গাড়ির চাকা, যন্ত্রপাতির হাতল প্রভৃতির জন্যে শালকাঠ উৎকৃষ্ট।
বাড়ির আসবাবপত্র তৈরির কাজে শালকাঠ বিশেষ প্রয়োজন।
শাল গাছের কাণ্ডের রস থেকে লাল ধুনা পাওয়া যায়। এটি ধূপ হিসাবে এবং নৌকার প্রলেপের কাজে ব্যবহৃত হয়। শাল গাছের গুঁড়ি কাটার সময় রজন জাতীয় এক পদার্থ বেরয় ওটি বার্নিস, স্পিরিট প্রভৃতি প্রস্তুতের কাজে লাগে।
শাল পাতায় খাবার পরিবেশন করা হয়। শাল গাছের ছাল চামড়া-ট্যানের কাজে ব্যবহৃত হয়। শালবীজ থেকে "শাল মাখন” পাওয়া যায়। প্রদীপ জ্বালাতে এবং চকোলেট বানাবার সময় এটি ব্যবহার করা হয়।
শোল

শোল (বৈজ্ঞানিক নাম: Channa striata) (ইংরেজি: snakehead murrel) হচ্ছে Channidae পরিবারের "Channa" গণের একটি স্বাদুপানির মাছ। এর আরো দুটি দ্বিপদী নাম আছে ("Ophiocephalus striatus" Bloch এবং "Ophiocephalus vagus" Peters.)
দেহ সম্মুখে প্রায় চোঙাকৃতির এবং পশ্চাতে চাপা। শোল মাছের মাথা দেখতে সাপের মত। শোল মাছ ১ মিটার পর্যন্ত দীর্ঘ হতে পারে। পূর্ণাঙ্গ শোল দেখতে ঘন বাদামি রঙের হয়, সারা গায়ে কালো ডোরা থাকে।
চীন, পাকিস্তান, ভারতের অধিকাংশ জায়গা, দক্ষিণ নেপাল, বাংলাদেশ এবং দক্ষিণ-পূর্ব এশিয়ায় প্রচুর পরিমাণ শোল পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
ঘাসফড়িং

ঘাসফড়িং হল আর্থ্রোপোডা পর্বের পতঙ্গ শ্রেণির প্রাণী ।
এদের দেহ কাইটিনময় বহি:কঙ্কালে নির্মিত।এটির দেহ তিন খণ্ড বিশিষ্ট (মস্তক, বক্ষ ও উদর), তিন জোড়া সন্ধিযুক্ত পা, জটিল পুঞ্জাক্ষি , তিনটি সরলাক্ষি, এক জোড়া অ্যান্টেনা(শুঙ্গ) বহন করে। ঘাস ও লতাপাতার মধ্যে লাফিয়ে লাফিয়ে চলে বলে এদের নাম হয়েছে ঘাস ফড়িং।
বাসস্থান: ঘাস ফড়িং ঘাস,পাতা,শস্যের কচিপাতা আহার করে সে কারণে এমন ধরনের নিচু বসতি এদের পছন্দ । মূলত সব ধরনের বসতিতেই বিভিন্ন প্রজাতির ঘাসফড়িং দেখা যায়।স্বাদুপানি ও ম্যানগ্রোভ জলাশয়ে যেহেতু পানির উঠানামা বেশি হয় এবং ডিম পাড়ার স্থান প্লাবিত হয়ে যায় সে কারণে এসব বসতিতে ঘাসফড়িং কম বাস করে।
প্রতিকূল আবহাওয়ায় এরা বিপুল সংখ্যায় পরিযায়ী হয় ; তখন এরা দিনে প্রায় ১৫ 
কিলোমিটার পর্যন্ত যেতে পারে।
সারা বিশ্বে এ পর্যন্ত প্রায় বিশ হাজার ও বাংলাদেশে বিশ প্রজাতির ঘাসফড়িং শনাক্ত করা হয়েছে ৷ সাধারণ কয়েকটি প্রজাতির মধ্যে আছে, Schistocerca americana, Romalea microptera, এবং Poekilocerus pictus.
খাদ্য: ঘাসফ‌ড়িং তৃণ‌ভোজী বা শাকাশী প্রাণী। ডিম থে‌কে ফোটার পরপরই, নিম্ফ অবস্থায় ঘাসফ‌ড়িং চারপা‌শের যে কোন ছোট ছোট, সহজপাচ্য গাছ, ঘাস বা নতুন কোমল শাখাপ্রশাখা খে‌তে শুরু ক‌রে। দু'একবার খোলস মোচ‌নের পর একটু বড় হ‌লে শক্ত উ‌দ্ভিজ খাবার গ্রহণ ক‌রে। তরুণ ঘাস ফ‌ড়িং পূর্ণাঙ্গ‌দের মতই নি‌র্দিষ্ট উ‌দ্ভিজ খাবার গ্রহণ ক‌রে। তখন খাদ্য তা‌লিকায় ঘাস,পাতা ও শস্য প্রধান খাবার হিসে‌বে উ‌ঠে আ‌সে । বে‌শির ভাগ ঘাসফ‌ড়িং অ‌নেক প্রজা‌তির উ‌দ্ভিদ থে‌কে আহার সংগ্রহ ক‌রে, দু'একটি প্রজা‌তি সু‌নি‌র্দিষ্ট উ‌দ্ভিদ থে‌কে আহার গ্রহণ ক‌রে ।
এদের দেহ সরু, লম্বাটে, বেলনাকার, খণ্ডায়িত এবং দ্বিপার্শীয় প্রতিসম। এরা তুলনামূলক বৃহদাকৃতির পতঙ্গ এবং লম্বায় ৮-৯ সেন্টিমিটার পর্যন্ত হতে পারে।
দেহের রঙ অনেকটা হলদে-সবুজ(Yellowish green) ধরনের অথবা বাদামী রঙের মাঝে নানা ধরনের ফোঁটা(spots) বা ডোরাকাটা(markings) হতে পারে। এদের দেহের বর্ণ হরিদ্রাভাব সবুজ বা বাদামী বর্ণের হয়ে থাকে। এদের অনেক প্রজাতির দেহের বর্ণ বাসস্থানের সাথে মিলে যায়, যা ক্যামোফ্লাজ নামে পরিচিত। এটা তাদেরকে শত্রুর হাত থেকে রক্ষা করে ও পরিবেশের সাথে মানিয়ে নিতে সহায়তা করে ৷ এছাড়াও কিছু ঘাসফড়িং আছে উজ্জ্বল নীল-হলুদ রঙের(যেমনঃ- "Poekilocerus pictus")
ঘাসফড়িং-এর দেহ কাইটিন নির্মিত কিউটিকল নামক বহিঃকঙ্কালে আবৃত। প্রতিটি দেহখণ্ডকে একটি কিউটিকল পুরু ও শক্ত পাতের মতো গঠন সৃষ্টি করে। এদের স্ক্লেরাইট বলে। দুটি স্ক্লেরাইটের মধ্যবর্তী কিউটিকল পাতলা ও নরম থাকে। এদের সূচার বলে। প্রতি দেহখণ্ডকের পৃষ্ঠদেশীয় পাতকে টার্গাম বা টার্গাইট বলে এবং অঙ্কদেশীয় পাতকে স্টার্নাম বা স্টার্নাইট বলে। এরা পার্শ্বদেশে প্লিউরন বা প্লুরাইট পাত দ্বারা পরস্পর যুক্ত থাকে।
অন্যান্য পতঙ্গের মতো ঘাসফড়িং-এর দেহ তিনটি অঞ্চলে বিভক্ত, যথা- মস্তক(পুঞ্জাক্ষি,সরলাক্ষি,এন্টেনা,মুখোপাঙ্গো),বক্ষ(ডানা,পা,স্পাইরাকাল বা শ্বাসরন্ধ্র ),উদর(টিমপেনাম,শ্বাসরন্ধ্র,পায়ু,বহিঃজননাঙ্গ)
ফড়িং

ফড়িং ওডোনাটা বর্গের অন্তর্গত এপিপ্রোকটা উপ-বর্গের, আরও সঠিকভাবে বলতে গেলে ইনফ্রাঅর্ডার এনিসোপ্টেরার একটি পতঙ্গ। ফড়িং এর বৃহৎ যৌগিক চোখ, দুই জোড়া শক্তিশালী ও স্বচ্ছ পাখা এবং দীর্ঘায়ত শরীর দ্বারা বৈশিষ্ট্যমন্ডিত। বসে থাকার সময় এদের পাখা অনুভূমিক এবং শরীরের সাথে সমকোনে থাকে। ফড়িং এর অন্যান্য পতঙ্গের মতো ছয়টি পা থাকলেও এরা হাঁটতে পারে না, এদের পা কাঁটাযুক্ত এবং ডালপালায় বসার উপযোগী। ফড়িং এর মাথা বড় এবং ইচ্ছেমতো ঘুরানো যায়।
ফড়িং মশা এবং অন্যান্য ছোট-ছোট পোকামাকড় যেমন: মাছি, মৌমাছি, পিঁপড়া, প্রজাপতি ইত্যাদি খেকো গুরুত্বপূর্ণ শিকারীদের একজন। এদের সাধারণতঃ পুকুর, হ্রদ, ঝর্ণা এবং জলাভূমির আশেপাশে পাওয়া যায়, কারণ এদের লার্ভা, যা কিনা নিম্ফ হিসেবে পরিচিত হল জলজ।
নিম্ফ আক্রান্ত হলে ব্যাথা-উদ্রেককারী কামড় বসাতে পারে। সেক্ষেত্রে দংশিত স্থানটি ভালোভাবে পরিষ্কার করে নেওয়া উচিত, না হলে তা ফোস্কার আকার ধারণ করে রোগসংক্রমণ করতে পারে।
পারমাণবিক অস্ত্রের বিস্তার নিয়ন্ত্রণ চুক্তি

পারমাণবিক অস্ত্রের বিস্তার নিয়ন্ত্রণ চুক্তি পারমাণবিক অস্ত্রের প্রসার রোধের উদ্দেশ্যে একটি চুক্তিপত্র। ১৯৬৮ সালের ১ জুলাই এই চুক্তির সাক্ষরসূচনা। এই চুক্তিতে সাক্ষরকারী রাষ্ট্রপক্ষের সংখ্যা ১৮৯। তার মধ্যে পাঁচটি রাষ্ট্র পরমাণু শক্তিধর: যুক্তরাষ্ট্র, যুক্তরাজ্য, ফ্রান্স, রাশিয়া ও গণচীন। এরা রাষ্ট্রসংঘের নিরাপত্তা পরিষদের স্থায়ী সদস্য। পারমাণবিক অস্ত্র বিস্তার রোধ চুক্তিতে স্বাক্ষর করেনি এমন দেশের মধ্যে রয়েছে ভারত, ইসরাইল, পাকিস্তান এবং দক্ষিণ সুদান। পরমাণু অস্ত্রধারী নয় অথচ পরমাণু অস্ত্র বিস্তার রোধ চুক্তিতে স্বাক্ষর করেছে এমন দেশ যথা ইরাক, লিবিয়া, আফগানিস্তান, সিরিয়া। চুক্তিটিতে প্রস্তাবনাসহ ১১টি অনুচ্ছেদ রয়েছে।
পশ্চিমঘাট পর্বতমালা

পশ্চিমঘাট পর্বতমালা (কন্নড়/টুলু: ಸಹ್ಯಾದ್ರಿ, মারাঠি/কোঙ্কণী: सह्याद्री, মালয়ালম: പശ്ചിമഘട്ടം (സഹ്യപര്‍വ്വതം), তামিল: மேற்குத் தொடர்ச்சி மலை) বা সহ্যাদ্রি পর্বতমালা ভারতের পশ্চিমভাগে প্রসারিত একটি পর্বতশ্রেণী। এই পর্বতমালা দাক্ষিণাত্য মালভূমির পশ্চিমসীমা বরাবর উত্তর থেকে দক্ষিণে প্রসারিত হয়ে আরব সাগরের তীরবর্তী ভারতের পশ্চিম উপকূলভাগকে উক্ত মালভূমি থেকে পৃথক করেছে। গুজরাত-মহারাষ্ট্র সীমানায় তাপ্তি নদীর দক্ষিণে এই পর্বতের উৎপত্তি। এরপর মহারাষ্ট্র, গোয়া, কর্ণাটক, তামিলনাড়ু ও কেরলের মধ্য দিয়ে ১৬০০ কিলোমিটার বিস্তৃত এই পর্বতমালা কন্যাকুমারী শহরের কাছে ভারতের দক্ষিণ বিন্দুতে এসে মিলিত হয়েছে। পশ্চিমঘাটের ৬০ % কর্ণাটক রাজ্যের অন্তর্গত।
প্রজাপতি

প্রজাপতি লেপিডোপ্টেরা বর্গের অন্তর্গত এক ধরনের কীট। এদের শরীর উজ্জ্বল রঙের এবং এরা দেখতে অত্যন্ত আকর্ষণীয়। প্রজাপতির বেশিরভাগ প্রজাতিই দিবাচর বলে এরা সহজেই নজর কাড়ে। এদের মাথায় গোলাকার পুঞ্জাক্ষী রয়েছে। প্রজাপতির ১০ খণ্ডে গঠিত দেহ আকৃতিতে অনেকটা বেলনের মত, শেষের ২-৩টি খন্ড যৌনাঙ্গে পরিণত হয়েছে ।এছাড়াও প্রজাপতির জন্ম ডিম থেকেই হয়। তবে ডিম থেকে সরাসরি প্রজাপতি বের হয় না। প্রথমে শুঁয়োপোকা বের হয় এবং নির্দিষ্ট সময় পর শুঁয়োপোকা প্রজাপতিতে রুপান্তরিত হয়। আজ থেকে প্রায় ১০ কোটি বছর আগে উত্তর আমেরিকার আকাশে প্রজাপতি প্রথম উড়েছিল বলে জানা যায়। এরা পা দিয়ে ভেজা মাটি থেকে পানি শোষণ করতে পারে।
প্রজা ও পতি মিলে গঠিত "প্রজাপতি" একটি তৎসম শব্দ। "প্রজা" অর্থ রাষ্ট্রের অন্তর্গত জনগণ, সন্তান-সন্ততি, জীবসমূহ; জমিদারির রায়ত। তবে প্রজাপতি শব্দে বর্ণিত "প্রজা" অর্থ জীবসমূহ এবং "পতি" শব্দের অর্থ পালক, প্রভু। বাংলা অভিধান মতে তৎসম শব্দ "প্রজাপতি" অর্থ জীবসমূহের পালক। তবে বাংলা বিশেষ্য শব্দ "প্রজাপতি" অর্থ বিচিত্র ডানাবিশিষ্ট পতঙ্গবিশেষ।
প্রজাপতি শব্দের ইংরেজি butterfly শব্দটি অক্সফোর্ড ইংরেজি অভিধানের মতে পুরাতন ইংরেজি শব্দ butorflēoge, butter-fly; থেকে সোজাসাপ্টা চলে এসেছে। নামের একটি সম্ভাব্য উৎস হল গন্ধকের উজ্জ্বল হলুদ পুরুষ ("Gonepteryx rhamni"); আরেকটি হল বসন্ত ও গ্রীষ্মের ‘মাখন’ বা 'butter' মৌসুমে ঘাসের বৃদ্ধির সময় প্রজাপতিরা তৃণভূমিতে ডানা মেলে ওড়া। 
প্রজাপতি সন্ধিপদী পর্বের অন্তর্ভুক্ত পতঙ্গ শ্রেণীর প্রাণী। প্রজাপতি বিভিন্ন রকমের হয়। পশ্চিমবঙ্গে যে প্রজাপতি সবচেয়ে বেশি দেখা যায় তার বিজ্ঞান সম্মত নাম: প্যাপিলিয়ো ডেমোলিয়াস (Papilio demoleus)।
প্রজাপতির জীবনচক্র অন্যান্য পতঙ্গের মতো চারটি দশার মধ্য দিয়ে অতিক্রান্ত হয়।
দশাগুলি হল, ডিম (Egg), লার্ভা (Larva), পিউপা (Pupa) এবং পূর্ণাঙ্গ (Imago)।
ডিম: স্ত্রী প্রজাপতি দিনের বেলায় গাছের পাতার নিচের তলে ডিম পাড়ে। আকন্দ, মূলো, সরষে ইত্যাদি গাছের পাতার তলপিঠে সাধারণত ডিম পাড়তে দেখা যায়।
লার্ভা:চার-পাঁচ দিন পর ডিম থেকে লার্ভা বেরিয়ে আসে। 
পিউপা: শেষ খোলস ত্যাগের পর লার্ভা পিউপায় রূপান্তরিত হয়। এই অবস্থায় এরা খাবার খায় না। এরা মুখ থেকে একরকম লালা নিঃসরণ করে। এই লালা শুকিয়ে গেলে রেশমী দড়ি বা ক্রিম্যাস্টার (Cremaster) গঠিত হয়। এটির সাহায্যে প্রাণীটি পিছন দিক আটকে ঝুলতে থাকে। তারপর কয়েকদিনের মধ্যে দেহের চারপাশে একটি অর্ধস্বচ্ছ আবরণ তৈরি করে। এই আবরণকে বলা হয় পিউপেরিয়াম (Puparium)।
পিউপেরিয়ামের ভেতরের প্রাণীটির নামই পিউপা (Pupa)। পিউপা দশা প্রায় সাতদিন থাকে।
পূর্ণাঙ্গ বা সমঙ্গ: পিউপা রূপান্তরিত হয়ে প্রজাপতিতে পরিণত হয়।
পরিণত প্রজাপতি পিউপেরিয়াম ভেদ করে বাইরে আসে। এরা উড়তে পারে। প্রজাপতির বৈশিষ্ট্য:
প্রাচীনতম লেপিডোপ্টেরার জীবাশ্মগুলি প্রায় ২০ কোটি বছর আগে ট্রায়াসিক-জুরাসিক যুগের মাঝামাঝি সময়ের। প্রজাপতি মথ থেকে বিবর্তিত হয়েছে। এখন পর্যন্ত প্রাচীনতম পরিচিত প্রজাপতির জীবাশ্ম পাওয়া গেছে ডেনমার্কে, নাম "Protocoeliades kristenseni" এবং এটি প্যালিওসিন যুগে অর্থাৎ আজ থেকে প্রায় সাড়ে পাঁচ কোটি বছর আগে পৃথিবীতে বসবাস করতো। যদিও বিজ্ঞানীরা প্রজাপতির জিন বিশ্লেষণ করে জানতে পেরেছেন প্রাচীনতম প্রজাপতি প্রায় ১০ কোটি বছর আগে বিবর্তিত হয়েছিল আমেরিকতে। তবে প্রাচীনতম আমেরিকান প্রজাপতি হল "Prodryas persephone", প্রায় সাড়ে তিন কোটি বছর আগের।
গন্ডোয়ানা

গোন্ডআনা) (অন্য নাম গোন্ডানাল্যান্ড) একটি প্রাচীন অতিমহাদেশের নাম। দক্ষিণ গোলার্ধের অধিকাংশ ভূভাগ এই মহাদেশের অন্তর্গত ছিল। অস্ট্রীয় বিজ্ঞানী এডুয়ার্ড সুয়েস (Eduard Suess) ভারতের মধ্য-উত্তর অংশের 'গোণ্ডবন' (দেবনাগরী:गोंडवन) এলাকার নামে এ নামটি দেন।
ফুলকপি

ফুলকপি ব্রাসিকেসি পরিবারভুক্ত "ব্রাসিকা অলেরাসিয়া" ("Brassica oleracea") প্রজাতির সবজিগুলোর একটি। এটি একটি বার্ষিক ফসল যা বীজের মাধ্যমে বংশবিস্তার করে। সাধারণতঃ ফুলকপির পুষ্পাক্ষ অর্থাৎ সাদা অংশটুকুই খাওয়া হয় আর সাদা অংশের চারপাশে ঘিরে থাকা ডাঁট এবং পুরু, সবুজ পাতা দিয়ে স্যুপ রান্না করা হয় অথবা ফেলে দেওয়া হয়। ফুলকপি খুবই পুষ্টিকর একটি সবজি; এটি রান্না বা কাঁচা যে কোন প্রকারে খাওয়া যায়, আবার এটি দিয়ে আচারও তৈরি করা যায়।
পাতা দিয়ে ঘিরে থাকা সাদা অংশটুকু দেখতে ফুলের মতো বলেই ফুলকপির এমন নামকরণ। এর বৈজ্ঞানিক নাম "ব্রাসিকা অলিরাসিয়া" ("Brassica oleracea"), যার মধ্যে বাঁধাকপি, ব্রকলি ইত্যাদিও পড়ে, অবশ্য এরা ভিন্ন গোত্রভুক্ত। ১৮২২ সালে ব্রিটিশরা ভারতে ফুলকপি চাষ প্রবর্তন করেছিল।
ফুলকপিতে রয়েছে ভিটামিন ‘বি’, ‘সি’, ‘কে’, ক্যালসিয়াম, আয়রন, ম্যাগনেসিয়াম ও জিংক। একটি মাঝারি আকারের ফুলকপিতে রয়েছে শক্তি-২৫ কিলো ক্যালরি, কার্বোহাইড্রেট-৪.৯৭ গ্রাম , প্রোটিন-১.৯২ গ্রাম , ফ্যাট-০.২৮ , আঁশ-২ গ্রাম, ফোলেট-০.৫৭ মাইক্রোগ্রাম, নিয়াসিন-০.৫০ মাইক্রোগ্রাম, থায়ামিন-০.০৫ , প্যানথানিক এসিড-০.৬৬৭ মাইকোগ্রাম।
ফুলকপি পুষ্টিসমৃদ্ধ সবজি।এর পাতার উপরিভাগে ক্যানসার নিরোধক উপাদান পেয়েছেন বলে বিজ্ঞানীরা জানিয়েছেন। বাল্টিমোর জনস হপকিন্স ইউনিভার্সিটি স্কুল অব মেডিসিনের গবেষকরা ফুলকপির পাতায় আইসো থায়োসায়ানেটস নামক রাসায়নিক পদার্থ পেয়েছেন। বিজ্ঞানীরা গবেষণায় দেখেছেন, মলাশয় ক্যানসারে আক্রান্ত হওয়ার ঝুঁকি অর্ধেক কমাতে হলে সপ্তাহে প্রায় দুই পাউন্ড ফুলকপি এবং এ জাতীয় শাকসবজি খেতে হবে। বিজ্ঞানীরা আরও জানিয়েছেন, ফুলকপির কচি পাতা সপ্তাহে এক আউন্সের কিছু বেশি খেলে তার দেহে ক্যানসারের ঝুঁকি অর্ধেক কমতে পারে। আরেক গবেষণায় দেখা গেছে, ফুলকপির কচি পাতা থেকে সংগৃহীত আইসো থায়োসায়ানেটস নির্যাস প্রয়োগে ওদের বুকের টিউমারের আকার ও সংখ্যা হ্রাস পেয়েছে, যা ক্যানসারে রূপ নেওয়ার আশঙ্কা ছিল।ফুলকপির পাতায় প্রচুর ভিটামিন ‘এ’ ক্যালসিয়াম, খাদ্যশক্তি ও আয়রন আছে। এতে ক্যালসিয়ামের পরিমাণ কালো কচু শাকের চেয়ে প্রায় দেড়গুণ, সবুজ কচু শাকের চেয়ে প্রায় ৩ গুণ, লাল শাকের চেয়ে দ্বিগুণ, কলমি শাকের চেয়ে ৬ গুণ, পুঁই ও পাট শাকের চেয়ে ৭ গুণ, পালং ও ডাঁটা শাকের চেয়ে ৮ গুণ, মুলা শাকের চেয়ে ২৫ গুণ ও গরুর দুধের চেয়ে ৫ গুণ বেশি আছে।
ফুলকপির কচি পাতায় প্রায় সব খাদ্যের চেয়ে অনেক বেশি আয়রন আছে। যেমন-সবুজ কচু শাকের চেয়ে ৪ গুণ, ডাঁটা শাকের চেয়ে দেড় গুণ, কলমি শাকের চেয়ে ১০ গুণ, মুলা শাকের চেয়ে ১২ গুণ ও পালং শাকের ৫ গুণ বেশি আয়রন আছে। খাদ্যশক্তিও প্রায় সব শাকসবজির চেয়ে অনেক বেশি আছে। প্রচুর পরিমাণে ভিটামিন ‘এ’ আছে। খাদ্যোপযোগী প্রতি ১০০ গ্রাম ফুলকপির পাতায় ক্যালসিয়াম ৬২৬ মিলিগ্রাম ও আয়রন ৪০ মিলিগ্রাম থাকে। ফুলকপিতে আয়রনের পরিমাণ আলু, মুলা, মিষ্টিকুমড়া, বেগুন, টমেটো, চিচিঙ্গা ও ঝিঙের চেয়ে বেশি। তবে এই পুষ্টিমান ফুলকপির জাত ও উৎপাদন স্থানের ওপর নির্ভরশীল।
মাছি

প্রকৃত মাছি ডিপ্টেরা ("ডি" = দ্বি, "টেরন" = পক্ষ) বর্গভুক্ত একটি পতঙ্গ, যার কিনা মেসোথোরাক্সে এক জোড়া পাখা আছে আর মেটাথোরাক্সে পেছনের পাখা হতে উদ্ভূত এক জোড়া হ্যালটেয়ার () আছে।
মাছির এক জোড়া পাখাই একে মাছি জাতীয় অন্যান্য পতঙ্গ (যেমন: ফড়িং, ঘাসফড়িং, প্রজাপতি ইত্যাদি) থেকে আলাদা করেছে।
ডিপ্টেরা একটি বৃহৎ বর্গ, প্রায় ২৪০,০০০ প্রজাতিবিশিষ্ট, যার মধ্যে কেবল অর্ধেকের বর্ণনা প্রদান করা হয়েছে। এটি পরিবেশগত দিক থেকে এবং মানুষের জন্যে (চিকিৎসা ও অর্থনৈতিক) খুবই গুরুত্বপূর্ণ একটি পতঙ্গ বর্গ। বিশেষত কিউলিসিডা মশা বিভিন্ন রকম রোগের বাহক হিসাবে কাজ করে।
মাছি সাধারণত ওজনে অনেক হালকা হয়ে থাকে। এটা এতটাই হালকা যে একে মাকড়সার জাল দিয়ে অথবা মাকড়সার জালের একটা রশি দিয়ে মাছিকে আটকানো সম্ভব। এছাড়াও এই আটকানো অবস্থায় অন্য মাছি এসে এই আটকানো মাছিকে ছাড়াতে পারেনা শত চেষ্টা করেও।( গলায় আটকাতে পারলে বেশি ভালো হয়)
বোলতা

বোলতা হাইমেনোপ্টেরা বর্গের (অর্থাৎ যাদের দু জোড়া হাইমেন বা স্বচ্ছ পর্দার মত পাখা আছে) এক প্রকারের আক্রমণাত্মক হুল ফোটানো উড্ডয়নক্ষম পোকা (পতঙ্গ)। সবচেয়ে বড় প্রকারের বোলতাকে ভীমরুল নামেও ডাকা হয়।
বোলতার উদরের পশ্চাতের ডিম পাড়ার অঙ্গটি (ovipositor) পরিবর্তিত হয়ে হুল তৈরি হয়েছে, যা দিয়ে এরা আক্রমণ করে থাকে, এবং যা অনেক সময় বিষাক্ত হতে পারে। এরা হাইমেনোপ্টেরা বর্গের অন্যান্য সদস্য যেমন পিঁপড়া এবং মৌমাছির কাছাকাছি গোত্রের পোকা। তবে এদের দেহে সাধারণতঃ কোনো লোম থাকেনা। পিঁপড়ার লোম বা হুল কোনোটিই নেই, এবং মৌমাছির দেহে হুল লোম দুইই আছে। সাধারণত aculeate পরিবারের Vespidae জাতীয় সব পোকাকেই বোলতা বলা হয়ে থাকে।
বোলতার অন্য পোকামাকড়ের শুককীটের মধ্যে ডিম পাড়ে ও সেই ডিম থেকে বেরোন পরজীবী শুককীট সেই অন্য পোকার শুককীটকে খেয়ে বড় হয়। এজন্য কৃষিজ পতঙ্গ নিবারণে বোলতাদের সাহায্য নেয়া হয়।
গুবরে পোকা

গুবরে পোকা সর্বাধিক সংখ্যক প্রজাতিবিশিষ্ট পতঙ্গ। এরা "কোলিওপ্টেরা" বর্গভুক্ত; গ্রিক ভাষায় "কোলিওস" অর্থ আবরণ এবং "টেরন" অর্থ পাখা, অর্থাৎ "আবরণযুক্ত পাখা", যে বর্গে প্রাণীজগতের অন্যান্য যেকোন বর্গের হতে অধিক সংখ্যক প্রজাতি বিদ্যমান, যা কিনা সকল প্রকার জ্ঞাত জীবের ২৫%। বর্ণিত হওয়া পতঙ্গের মধ্যে ৪০% হল গুবরে পোকা (প্রায় ৩,৫০,০০০ প্রজাতি), এবং প্রায়ই এর নতুন প্রজাতি আবিষ্কার হচ্ছে। ধারণা করা হয় বর্ণিত ও অবর্ণিত মিলিয়ে গুবরে পোকার সর্বমোট প্রজাতি সংখ্যা ৫০ থেকে ৮০ লক্ষ। সবচেয়ে বড় পরিবারও এই বর্গভুক্ত, সারকুলিওনিডে।
গুবরে পোকা প্রায় সর্বত্রই পাওয়া যায়, তবে সমুদ্র ও মেরু অঞ্চল ব্যতীত। তারা তাদের বাস্তুসংস্থানের সাথে নানাভাবে আদান-প্রদান করে। উদ্ভিদ ও ছত্রাক এদের সাধারণ খাদ্য, এরা পঁচে যাওয়া প্রাণী ও উদ্ভিদ এবং অন্যান্য অমেরুদন্ডী প্রাণী খেয়ে থাকে।কিছু কিছু প্রজাতি পাখি ও স্তন্যপায়ী সহ বিভিন্ন প্রাণী শিকার করে, আবার কেউ কেউ ফসলের ক্ষতিকারক বালাই।
বাঁধাকপি

বাঁধাকপি বা পাতাকপি একটি সবজি যা ব্রাসিকেসি বা ক্রুসিফেরি গোত্রের "ব্রাসিকা অলেরাসিয়া" <nowiki>"Brassica oleracea"</nowiki> প্রজাতির উদ্ভিদ । এটি একটি জনপ্রিয় পাতা জাতীয় সবজি। বাঁধাকপির আদি নিবাস ভূমধ্যসাগরীয় দক্ষিণ ইউরোপে। ২০১৮ সালে সারা বিশ্বে বাঁধাকপির মোট উৎপাদন ছিল ৬৯৪ লক্ষ টন। বিশ্বের মোট উৎপাদনের ৪৮% উৎপাদন চীন করেছিল। এছাড়া অন্যান্য প্রধান উৎপাদক দেশ হল ভারত, দক্ষিণ কোরিয়া এবং রাশিয়া।
বাংলাদেশে ১৯৬০-এর দশকে এর চাষ শুরু হয়।
বাঁধাকপির ওজন সাধারণত ৫০০ থেকে ১,০০০ গ্রাম (১ থেকে ২ পাউন্ড) পর্যন্ত হয়। মসৃণ-পাতাযুক্ত, দৃঢ় মাথা যুক্ত সবুজ বাঁধাকপি সবচেয়ে প্রচলিত, মসৃণ-পাতাযুক্ত বেগুনি বাঁধাকপি এবং উভয় রঙের ক্রিঙ্কল-পাতাযুক্ত স্যাভোয় বাঁধাকপি বিরল। দীর্ঘ সময়ব্যাপী রোদ থাকে এমন পরিস্থিতিতে (যেমন গ্রীষ্মকালে উচ্চ উত্তর অক্ষাংশে) বাঁধাকপি বেশ বড় হতে পারে। ২০১২ সালের হিসাবে, সবচেয়ে ভারী বাঁধাকপিটি ছিল ৬২.৭১ কিলোগ্রাম (১৩৮ পাউন্ড ৪ আউন্স)।  বাঁধাকপির মাথা সাধারণত এর জীবনচক্রের প্রথম বছরেই বাছাই করা হয়, তবে বীজের জন্য উদ্দিষ্ট উদ্ভিদগুলি দ্বিতীয় বছর বৃদ্ধি করার জন্য রেখে দেওয়া হয় এবং আন্তঃ-পরাগায়ন রোধ করতে অন্যান্য কপি ফসল থেকে পৃথক রাখতে হয়। বাঁধাকপি বেশ কয়েকটি পুষ্টির ঘাটতি পূরণ করে, সেইসাথে একাধিক কীটপতঙ্গ, এবং ব্যাকটেরিয়া এবং ছত্রাক রোগের প্রতিরোধ করতে সাহায্য করে।
বাঁধাকপি ভিটামিন সি এর একটি চমৎকার উৎস। বাঁধাকপিতে গ্লুটামাইন এবং অ্যামাইনো অ্যাসিড রয়েছে যার দহন নিবারক গুণাবলী আছে।
বঁটি

বঁটি রান্নার কাজে ব্যবহৃত একটি সরঞ্জাম। সবজি বা মাছ মাংস কাটবার জন্য অধিকাংশ বাঙালি গৃহস্থালিতেই বঁটি ব্যবহার হয়। এটি একটি অর্ধচন্দ্রাকৃতির ধাতব (প্রধানত লোহার) পাত বা ফলা যার অবতল বাঁকটি ধারালো ও উত্তল বাঁকটি ভোঁতা। সাধারণত বঁটিকে খাড়া করে রাখার জন্য একটি অনুভুমিক অংশ বা বাঁট থাকে। কাটাকুটির কাজে ব্যবহারের সময় বাঁটটিকে পা দিয়ে ধরে রাখা যায়। বঁটির বাঁট সাধারণতঃ কাঠের হয়। তবে ইদানীং ধাতব বাঁটেরও বেশ প্রচলন হয়েছে। ধাতব বাঁট হলে বাঁটটি খুব মোটা নাও হতে পারে কিন্তু ধারাল অংশটি উচু করে রাখার জন্য সেক্ষেত্রে সেদিকের নিচে অনেক সময় দুটি পা থাকে (ছবিতে দেখুন)। বঁটির মূল অংশের সাথে বাঁটের সংযোগ স্থলে কব্জা থাকে যাকে ভাঁজ করলে বঁটির ধারালো অংশ বাঁটের দিকে ও ভোঁতা অংশ বাইরের দিকে হয়ে সুরক্ষিত অবস্থায় রাখা যায়। বাঁটের উপস্থিতি দা ও বঁটির পার্থক্য; এবং বঁটিকে স্থির রেখে সবজিকে বঁটিতে ঘষে কাটা হয়, অন্যদিকে দা দিয়ে কাটার সময় লক্ষবস্তুকে স্থির রেখে দা দিয়ে কোপ দেওয়া হয়।
মাছের আঁশ ছাড়ানো বা কখনো মাছ মাংস কাটার জন্য ব্যবহৃত বঁটি। এগুলি খুব ধারালো হয়। অনেক সময় এর পা ধাতব বা খুব মোটা কাঠ দিয়ে ভারী করে তৈরি করা হয়। কাঠের খুব বড় সাবেকী আঁশ বঁটির কব্জা নাও থাকতে পারে এবং সেক্ষেত্রে তাকে ব্যবহার না করলে শুইয়ে রাখা হয়। এই ধরনের আঁশ বঁটি খুব ভয়ঙ্কর অস্ত্র ও নানা দুর্ঘটনায় এর আঘাতে আহত বা প্রাণহানি হওয়ার সম্ভাবনা থাকতে পারে। 
এর ধারালো অংশটিতে করাতের মত খাঁজ কাটা থাকে। এতে ঘষে ঘষে গরুর জাবনা দেওয়ার জন্য গোছা গোছা খড় কেটে টুকরো করা হয়।
পিঁয়াজ

পিঁয়াজ () বা পেঁয়াজ হলো অ্যালিয়াম গোত্রের সকল উদ্ভিদ। সাধারণ পিঁয়াজ বলতে "অ্যালিয়াম সেপা" কে বোঝায়। পিঁয়াজ বিশ্বব্যাপী চাষাবাদ করা হয়।শ্যালট পিঁয়াজের একটি জাত যা ২০১০ সাল পর্যন্ত আলাদা প্রজাতি হিসেবে পরিচিত ছিল। রসুন, চীনা পিঁয়াজ ইত্যাদি পিঁয়াজের কাছাকাছি প্রজাতি। অ্যালিয়াম গোত্র পিঁয়াজের মত আরো বিভিন্ন প্রজাতি বহন করে থাকে, যা খাদ্যের জন্য চাষাবাদ করা হয়ে থাকে যেমন-জাপানি বাঞ্চিং পিঁয়াজ, গাছ পিঁয়াজ, কানাডা পিঁয়াজ ইত্যাদি।
পিঁয়াজ একটি দ্বিবর্ষী অথবা বহুবর্ষজীবী উদ্ভিদ কিন্তু বার্ষিক উদ্ভিদ হিসেবে গণ্য করা হয় এবং প্রথম ক্রমবর্ধমান বছরে সংগ্রহ করা হয়। পিঁয়াজ গাছের ফাঁপা, নীলচে -সবুজ পাতা আছে, গাছের গোড়া স্ফীত আকার ধারণ করে যখন পর্যাপ্ত দিনের আলো পায়, একে বালব বলে। বালব গঠিত হয় ছোট, সংকুচিত, ভূগর্ভস্থ কান্ড দ্বারা যা পরিবেষ্টিত থাকে পরিবর্তিত মাংসল শল্কপত্র দিয়ে। পিঁয়াজ বিভিন্ন পোকা এবং রোগ দ্বারা আক্রান্ত হয় বিশেষ ভাবে অনিয়ন ফ্লাই, অনিয়ন এলওর্ম, বিভিন্ন ফাংগাস যারা পিঁয়াজ পচার জন্য দায়ী। অ্যালিয়াম কেপার বিভিন্ন জাত যেমন শ্যালট বহু বালব তৈরি করে। পিঁয়াজ সারা বিশ্বে ব্যবহৃত হয়। খাদ্যদ্রব্য হিসেবে এটা রান্না করে পরিবেশিত হয়, বিভিন্ন মুখরোচক খাবার হিসেবেও পিয়াজ ব্যবহৃত হয়। আচার অথবা চাটনী তৈরীতেও ব্যবহার করা হয়। পিঁয়াজে এক বিশেষ কেমিক্যাল আছে যা চোখে জ্বালা তৈরি করে।
পেঁয়াজ গাছে ভূনিম্নস্থ পরিবর্তিত কাণ্ড দেখা যায়। কাণ্ডটি ছোট চাকতির মত। এটি ঝাঁজ যুক্ত রসালো শল্কপত্র দ্বারা আবৃত থাকে। শল্কপত্রগুলি একটির পর একটি সাজানো থাকে। এই পরিবর্তিত কাণ্ড পুটিত কাণ্ড নামে পরিচিত। কাণ্ডের নিচের দিকে এক গোছা অস্থানিক মূল থাকে। উপরের অংশে পাতা, ফুল দেখা যায়। পেঁয়াজের রসালো শল্কপত্র এবং পাতা কাঁচা অবস্থায় বা রান্না করে খাওয়া হয়।
মানবসভ্যতার ইতিহাসের আদিযুগ থেকেই পিঁয়াজের ব্যবহার শুরু হয়েছে। পৃথিবীর প্রায় সব সমাজেই বিভিন্ন রান্নায় পিঁয়াজ ব্যবহার করা হয়ে থাকে। বর্তমানে কাঁচা, জমানো, আচার, চূর্ণ, কুঁচি, ভাজা, এবং শুকনো করা পিঁয়াজ ব্যবহার করা হয়। শুধু পিঁয়াজ সাধারণত সরাসরি খাওয়া হয়না, বরং পিঁয়াজ কুঁচি বা ফালি করে কাঁচা অবস্থায় সালাদএ অথবা রান্নাতে উপকরণ হিসাবে ব্যবহার করা হয়। পিঁয়াজ বিভিন্ন রকমের হতে পারে - ঝাঁঝালো, মিষ্টি, তিতা।
পিঁয়াজকে ভিনেগার বা সিরকাতে ডুবিয়ে আচার বানানো হয়। দক্ষিণ এশিয়ার খাদ্যে পিঁয়াজ একটি মৌলিক উপকরণ, এবং প্রায় সব রান্নাতেই পিঁয়াজ ব্যবহার করা হয়। পিঁয়াজের কোষের আকার বেশ বড় বলে বিজ্ঞান শিক্ষায় মাইক্রোস্কোপের ব্যবহার ও কোষের গড়ন শেখাতে পিঁয়াজের কোষ ব্যবহার করা হয়।
পেঁয়াজে আছে ভিটামিন এ, সি, ই, অ্যান্টিফাঙ্গাল ও অ্যান্টিঅক্সিডেন্ট। জ্বরে দেহের তাপমাত্রা বেশি থাকলে পাতলা করে কাটা পেঁয়াজ কপালে রাখলে কিছুক্ষণের মধ্যে তাপমাত্রা কমিয়ে দেয়।
বিশ্বে পিঁয়াজ উৎপাদনে প্রধান দেশ হচ্ছে চীন ও ভারত।
ভারতে পিঁয়াজ সবথেকে বেশি আসে মহারাষ্ট্রের নাসিক থেকে। মহারাষ্ট্র ছাড়া দক্ষিণ ভারত, মধ্যপ্রদেশ, উত্তরপ্রদেশ, গুজরাটে পিঁয়াজ বিপুল চাষাবাদ হয়। জরুরি ক্ষেত্রে পাকিস্তান হয়ে ভারতে পিঁয়াজ আমদানি হয় আফগানিস্তান থেকে।
বাংলাদেশও প্রচুর পরিমানে পিঁয়াজ উৎপাদন হয়।
পিঁয়াজের বিভিন্ন জাতের মধ্যে মুড়িকাটা জাতের ফলন বেশ ভালো। 
১৭৫৩ সালে বিজ্ঞানী ক্যারোলাস লিনিয়াস পিঁয়াজের বর্ণনা দেন ও বৈজ্ঞানিক নাম দেন "Allium cepa"। পিঁয়াজ কন্দ পিঁয়াজ নামেও পরিচিত।
ঘুণ

ঘুণ পোকা এক ধরনের কাঠখেকো পতঙ্গ। লার্ভা দশায় এরা কাঠ গর্ত করে এবং তা খেয়ে বেঁচে থাকে। পূর্ণাঙ্গ ঘুণ পোকা ২.৭ থেকে ৪.৫ মিলিমিটার দীর্ঘ হয়। তাদের শরীর বাদামী বর্ণের এবং দেহের সামনের অংশটুকু () দেখতে পাদ্রির মাথার টুপির মতো।
পূর্ণবয়স্ক ঘুণ পোকা খাদ্য গ্রহণ করে না। এই দশায় এরা কেবল প্রজনন করে থাকে। স্ত্রী ঘুণ পোকা কাঠের খাঁজে বা পুরনো গর্তে ডিম পাড়ে। ৩ সপ্তাহ পর ডিম ফুটে ১ মিলিমিটার দীর্ঘ, দুধ-সাদা বর্ণের, এবং অর্ধচন্দ্রাকার শুয়োপোকা বের হয়। পরের ৩ থেকে ৪ বছর ধরে শুয়োপোকাগুলো কাঠের মধ্যে গর্ত খুঁড়ে, এবং তারপর কাঠের মধ্যকার শর্করাযুক্ত অংশ খেতে থাকে। কাঠ কাটার সময়ে বাইরে থেকেও পরিষ্কার শব্দ শোনা যায়। এসময় এদের আকার বেড়ে ৭ মিলিমিটার পর্যন্ত হয়। শুয়োপোকা দশা থেকে পূর্ণাঙ্গ পোকায় রূপান্তরের সময়ে এরা কাঠের বাইরের তলের দিকে চলে আসে। শুয়োপোকা থেকে পূর্ণ দশায় রূপান্তরে ৮ সপ্তাহ সময় লাগে। এসময় এরা কাঠের উপরিভাগের ঠিক নিচে গর্ত করে রূপান্তরিত হয়। পূর্ণবয়স্ক পোকা কাঠ ছিদ্র করে বেরিয়ে আসে। এসময় এদের বেরোবার গর্তটি প্রায় ১ থেকে ১.৫ মিলিমিটার প্রশস্ত হয়। বেরোবার সময়ে কাঠের বাইরে ঘুণের ধুলো বেরিয়ে পড়ে। তা দেখে কাঠের মধ্যে ঘুণ পোকায় ধরা বোঝা যায়।
উই পোকা

উই পোকা এক ধরনের সামাজিক পতঙ্গ যাদের সাধারণত আইসোপ্টেরা বর্গভুক্ত করা হয়। প্রকৃত সামাজিক জীব হিসেবে এদের অপর একটি বর্গ হাইমেনোপ্টেরাভুক্ত পিঁপড়া এবং কিছু মৌমাছি ও বোলতার ন্যায় অতি সামাজিক বলা হয়। উইপোকা সাধারণত মৃত উদ্ভিদের দেহাবশেষ, সাধারণত কাঠ, পাতার বর্জ্য, মাটি, প্রাণী বর্জ্য ইত্যাদি খেয়ে জীবন ধারণ করে। শ্রেণিবিন্যাস করা ২,৬০০ প্রজাতির উইপোকার ১০%ই দালানকোঠা, ফসল অথবা মানবসৃষ্ট বনভূমির জন্যে ক্ষতিকর। উইপোকা, পৃথিবীর প্রাচীনতম সামাজিক পতঙ্গদের মধ্যে একটি, যারা গ্রীষ্মমন্ডলীয় ও উপ-গ্রীষ্মমন্ডলীয় অঞ্চলে ব্যাপকভাবে বিস্তৃতি। 'Isoptera' বর্গভুক্ত এই ক্ষুদ্র প্রাণী, তাদের সুসংগঠিত সমাজ, নিরলস পরিশ্রম এবং পরিবেশের উপর বিরাট প্রভাবের জন্য বিখ্যাত।
পরিবেশগত প্রভাব:
উইপোকা নিয়ন্ত্রণ:
উইপোকা তাদের ঢিবিতে এক মাইক্রোক্লাইমেটের সৃষ্টি করে। অদ্ভুত কৌশলে বাতাস চলাচলের ব্যবস্থা করে ভেতরের অক্সিজেন, আর্দ্রতা, আলো ও তাপমাত্রা সঠিক ভাবে বজায় রাখে।
নেকড়ে

নেকড়ে বা ধূসর নেকড়ে বা নেকড়িয়া বাঘ (বৈজ্ঞানিক নাম "ক্যানিস লুপাস") ক্যানিডে () গোত্রের সর্ববৃহৎ বুনো সদস্য। বরফ যুগ থেকে টিকে থাকা এই প্রাণীটি প্লাইস্টোসিনকালের শেষ ভাগে অর্থাৎ প্রায় ৩,০০,০০০ বছর পূর্বে উদ্ভূত হয়.। ডিএনএ সিকুয়েন্সিং এবং জিনেটিক ড্রিফট গবেষণায় দেখা গেছে নেকড়ে ও গৃহপালিত কুকুরের পূর্বপুরুষ একই, যদিও এর কিছু দিক এখনো প্রশ্নবিদ্ধ। ধূসর নেকড়ের বেশ কিছু উপপ্রজাতি শনাক্ত করা হয়েছে তবে এর সঠিক সংখ্যা নিয়ে এখনো আলোচনার অবকাশ রয়েছে। ধূসর নেকড়ে সাধারণত তাদের বাস্তুসংস্থানের সর্বোচ্চ স্তরের খাদক। ক্রান্তীয় বনভূমি, মরুভূমি, পার্বত্য এলাকা, তুন্দ্রা অঞ্চল, তৃণভূমি এবং এমনকি শহুরে এলাকাতেও নেকড়ে বাস করে।
যদিও একসময় ইউরেসিয়া ও উত্তর আমেরিকায় প্রচুর পরিমাণে ধূসর নেকড়ে বাস করত আজ তার অতি সামান্য রয়েছে, যার কারণ হল এর বিচরণ এলাকার ব্যাপক ধ্বংসসাধন এবং মানুষের আগ্রাসন, যার ফলে নেকড়ে অনেক জায়গায় বিলুপ্তির সম্মুখীন হয়েছে। তা সত্ত্বেও আন্তর্জাতিক প্রকৃতি সংরক্ষণ সংঘ (IUCN) সমগ্র নেকড়ে জাতিকে এখনো স্বল্প বিলুপ্তির ঝুঁকিপূর্ণ মনে করে। বর্তমানে নেকড়ে কিছু কিছু এলাকায় সংরক্ষিত, কিছু এলাকায় বিনোদনের জন্যে একে শিকার করা হয়, আবার গৃহপালিত প্রাণীর জন্যে হুমকি বিবেচনা করেও একে নিধন করা হয়।
বিভিন্ন মানব সংস্কৃতি ও পুরাণে নেকড়ে ইতিবাচক ও নেতিবাচক উভয়ভাবেই স্থান পেয়েছে।
সাইমেক্স লেকচুল্যারিয়াস

ছারপোকা অথবা ছার পোকা () সিমিসিডে গোত্রের একটি ছোট্ট পরজীবী পতঙ্গবিশেষ। এটি মানুষ ও উষ্ণ রক্তবিশিষ্ট অন্যান্য পোষকের রক্ত খেয়ে বেঁচে থাকে। মূলতঃ এ পোকাটি বিছানা, মশারী, বালিশের এক প্রান্তে বাসা বাঁধলেও ট্রেন কিংবা বাসের আসনেও এদের দেখা মেলে। বিছানার পোকা হলেও এর অন্যতম পছন্দের আবাসস্থল হচ্ছে - ম্যাট্রেস, সোফা এবং অন্যান্য আসবাবপত্র। পুরোপুরি নিশাচর না হলেও ছারপোকা সাধারণত রাতেই অধিক সক্রিয় থাকে এবং মানুষের অগোচরে রক্ত চোষে নেয়। মশার ন্যায ছোট্ট কামড় বসিয়ে এরা স্থান ত্যাগ করে।
University or colleges
কাঁকড়া

কাঁকড়া আর্থ্রোপোডা পর্বের একটি ক্রাস্টাসিয় প্রাণী। এদের শরীর একটি পুরু বহিঃকঙ্কালে আবৃত থাকে এবং এদের এক জোড়া দাঁড়া থাকে। এ পর্যন্ত কাঁকড়ার ৬,৭৯৩টি প্রজাতির সন্ধান পাওয়া গেছে। পৃথিবীর সব সাগরেই কাঁকড়া পাওয়া যায়। এছাড়াও অনেক মিঠা পানির ও স্থলবাসী কাঁকড়াও পাওয়া যায়, বিশেষতঃ গ্রীষ্মমণ্ডলীয় অঞ্চলে। কাঁকড়া বিভিন্ন দৈর্ঘ্যের হতে পারে, যেমন পি কাঁকড়ার দৈর্ঘ্য কয়েক মি.মি (), আবার জাপানি মাকড়সা কাঁকড়ার () একটি পায়ের দৈর্ঘ্যই ৪ মি.।
মৃগেল

মৃগেল বা মিড়কা বা সির্হিনাস মৃগালা (বৈজ্ঞানিক নাম: Cirrhinus cirrhosus) হচ্ছে Cyprinidae পরিবারের "Cirrhinus" গণের মিষ্টি জলের কার্প জাতীয় মাছ।
এদের দেহ লম্বা এবং গভীরতা মাথার দৈর্ঘ্যর তুলনায় বেশি। এই জাতের মাছ কাতলা এবং রুই মাছের মত।এদের দেহ সাইক্লয়েড আঁশের দ্বারা আবৃত থাকে। এদের মাথায় কোনো আঁশ থাকে না। এদের মুখ বড় হয়। বুকের পাখনা মাথার থেকে ছোটো হয়, পায়ুর পাখনা লেজের পাখনার থেকে বেশী প্রসারিত হয় না।সাধারণত এই মাছের পিছেনর দিকের রঙ গাড় ধূসর হয়, আর পাশের দিকে ও পেটের রঙ হয় রুপালি। এদের মুখের চোয়ালে কোনো দাঁত থাকে না। 
মৃগেল মাছের উৎপত্তিস্থল দক্ষিণ এশিয়া । এই মাছ বাংলাদেশ, ভারত, পাকিস্তান মায়ানমার, নেপাল ও লাওসে পাওয়া যায়।
ভারত ও অন্যান্য দেশে এদের বিস্তার প্রচুর।
মৃগেল মাছ পানির নিচের স্তরের খাবার খায়। যার ফলে এ মাছ পানির উপরের স্তরের মাছ কাতল এবং মধ্য স্তরের রুইমাছের সাথে খুব সহজেই চাষ করা যায়। এর ফলে খাবারের খরচ কম হয়। সাধারণত এরা ১-২ কেজি ওজনের হয়। কিন্ত সর্বোচ্চ এরা ১৩-১৪ কেজি পযন্ত হতে পারে।
পানির নিচের স্তরের মাছ হওয়ায় এরা পানির নিচের কীটপতঙ্গ, শামুক, ঝিনুক, শেওলা, ক্ষুদ্র ক্ষুদ্র উদ্ভিদ ও প্রাণীকণা খেয়ে থাকে। তবে পুকুরে চাষের ক্ষেত্রে মৃগেল মাছকে আলাদা সম্পূরক খাবার দিতে হয়। ঠিকমতো সম্পূরক খাবার দিলে মাছ ৬ মাসের ভিতরে খাওয়ার ও বিক্রির উপযোগী হয়ে যায়।
ভীমরুল

ভীমরুল হলো বোলতার মতো এক প্রকারের পতঙ্গ। কিছু কিছু প্রজাতির ভীমরুল দৈর্ঘ্যে ৫৫ মিমি. পর্যন্ত হতে পারে। ভীমরুল জাতীয় পতঙ্গরা Vespa গণের অন্তর্গত।
শ্রেণিবিভাগের ব্যাপারে স্পষ্ট আলাদা হলেও ভীমরুল ও বোলতার মধ্যে পার্থক্য করা অনেক সময় মুশ্কিল হতে পারে। সাধারণতঃ বোলতারা হলুদ ও ছোট হয় ও ভীমরুল বড় ও এর অনেকটাই কালো তবে পিঠে হলুদ দাগ থাকতে পারে।
a hornet is an insect
দিলীপ ট্রফি

দিলীপ ট্রফি ভারতের একটি ঘরোয়া প্রথম শ্রেণির ক্রিকেট প্রতিযোগিতা। ভারতের বিভিন্ন ভৌগোলিক অঞ্চলকে প্রতিনিধিত্বকারী ক্রিকেট দলগুলি এই প্রতিযোগিতায় অংশগ্রহণ করে। প্রতিযোগিতাটি নওয়ানগর-এর (বর্তমান জামনগরের) কুমার শ্রী দিলীপসিংজির নামে নামাঙ্কিত। মূলত রনজি ট্রফির সাফল্যের ভিত্তিতে এই টুর্নামেন্টের দলের সদস্যের নির্বাচন হয়।
প্রতিযোগিতাটি ১৯৬১-৬২ মৌসুমে ভারতীয় ক্রিকেট কন্ট্রোল বোর্ড দ্বারা শুরু হয়েছিল। উদ্বোধনী টুর্নামেন্টটি পশ্চিম অঞ্চল জিতেছিল যারা ফাইনালে দক্ষিণ অঞ্চলকে ১০ উইকেটে পরাজিত করেছিল। ১৯৬২-৬৩ মৌসুমে ওয়েস্ট ইন্ডিজের একজন টেস্ট ক্রিকেটার দ্বারা পাঁচটি দলের মধ্যে চারটি দলের (সকল কেন্দ্রীয় অঞ্চল ছাড়া) তাদের বোলিং আক্রমণকে শক্তিশালী করেছিল।
পশ্চিম অঞ্চল এখন ১৯টি ট্রফি সহ বর্তমান সর্বোচ্চ ট্রফিধারী।
২০১৪-১৫ পর্যন্ত, পাঁচটি ভারতীয় জোনাল দল নিয়মিতভাবে দলীপ ট্রফিতে অংশ নিয়েছিল - উত্তর অঞ্চল, দক্ষিণ অঞ্চল, পূর্ব অঞ্চল, পশ্চিম অঞ্চল এবং মধ্য অঞ্চল। আসল ফর্ম্যাটটি ছিল পাঁচটি দল একে অপরকে নক-আউট ভিত্তিতে খেলত। ১৯৯৩-৯৪ মৌসুম থেকে, প্রতিযোগিতাটি একটি লীগ ফরম্যাটে রূপান্তরিত হয়।
২০০২-০৩ মৌসুমের জন্য, জোনাল দলগুলিকে পাঁচটি নতুন দল দ্বারা প্রতিস্থাপিত করা হয়েছিল - এলিট এ, এলিট বি, এলিট সি, প্লেট এ এবং প্লেট বি। এই দলগুলিকে নতুন এলিট গ্রুপ এবং প্লেট গ্রুপ বিভাগ থেকে তৈরি করা হয়েছিল যেগুলি তে চালু করা হয়েছিল। সেই মৌসুমে রঞ্জি ট্রফি; যাইহোক, এই ফর্ম্যাটটি শুধুমাত্র একটি মৌসুমের জন্য স্থায়ী হয়েছিল, কারণ এটি অনুভূত হয়েছিল যে নতুন দলগুলির পরিচয়ের অভাব ছিল।
২০০৩-০৪ মৌসুম থেকে ২০০৮ পর্যন্ত, পাঁচটি মূল জোনাল দল একটি ষষ্ঠ অতিথি দলের সাথে প্রতিদ্বন্দ্বিতা করেছিল যেটি ছিল একটি সফরকারী বিদেশী দল। ২০০৩-০৪ সালে ইংল্যান্ড এ প্রথম অতিথি দল। ২০০৮-এর পর, অতিথি দল বাদ দেওয়া হয়েছিল, মূল পাঁচটি দলের নকআউট টুর্নামেন্ট ২০১৪-১৫ মৌসুম পর্যন্ত ব্যবহার করা হয়েছিল।
দিলীপ ট্রফি ২০১৬-১৬ সালে অনুষ্ঠিত হয়নি কিন্তু ২০১৬-১৭ সালে একটি নতুন ফর্ম্যাটে ক্যালেন্ডারে ফিরে এসেছিল: বিসিসিআই নির্বাচকদের দ্বারা নির্বাচিত তিনটি দল অংশ নিয়েছিল, মনোনীত ভারত নীল, ভারত সবুজ এবং ভারত লাল। দলগুলি একটি রাউন্ড-রবিন টুর্নামেন্ট খেলেছিল, যেখানে শীর্ষ দুইটি দল ফাইনালে উঠেছিল যা ভারত নীল জিতেছিল। প্রতিযোগিতাটি মৌসুমের শুরুতে অনুষ্ঠিত হয়েছিল এবং সমস্ত খেলা একটি গোলাপী বল ব্যবহার করে দিবা-রাত্রির খেলা হিসাবে মঞ্চস্থ হয়েছিল।
প্রতিটি জোনাল দল কিছু রাজ্য/শহর ভিত্তিক ক্রিকেট দল নিয়ে গঠিত যারা মূলত রনজি ট্রফিতে অংশগ্রহণ করে এবং সেই দলগুলি ঐ ভৌগোলিক জোনের অন্তর্গত:
১৯টি ট্রফি নিয়ে প্রতিযোগিতার সবচেয়ে সফল দল পশ্চিমাঞ্চল। দক্ষিণাঞ্চল ডিফেন্ডিং চ্যাম্পিয়ন।
চকলেট

চকলেট বলতে নানা প্রকার প্রাকৃতিক ও প্রক্রিয়াজাত খাবারকে বোঝায় যা গ্রীষ্মমণ্ডলীয় কোকোয়া গাছের বীজ থেকে উৎপাদন করা হয়। গ্রীষ্মমণ্ডলীয় দক্ষিণ আমেরিকার নিম্নভূমির স্থানীয় উদ্ভিদ কোকো অন্তত তিনশ' বছর মধ্য আমেরিকা ও মেক্সিকোতে চাষ করা হচ্ছে, এবং এর ব্যবহারের সবচেয়ে পুরনো লিখিত প্রমাণ হল ১১০০ খ্রিস্টপূর্বাব্দের। বেশিরভাগ মেসোআমেরিকান লোকজনই চকলেট পানীয় তৈরি করত, যার মধ্যে আছে মায়া ও আজটেকরা, যারা "xocolātl" নামে একটি পানীয় তৈরি করেছিল, নাহুয়াতি ভাষায় যে শব্দটির মানে দাঁড়ায় "তেতো পানীয়"। কোকো গাছের বীজের তীব্র তেতো স্বাদ আছে, তাই চকলেটের স্বাদগন্ধ (flavor) তৈরি করবার জন্যে অবশ্যই একে গাঁজিয়ে নিতে হয়। 
চকলেট পৃথিবীর জনপ্রিয়তম ফ্লেভারগুলোর একটি। বিভিন্ন পালাপার্বণে হরেক রকম চকলেট উপহার দেবার রীতি চালু আছে: ঈস্টার পরবে চকলেটের খরগোশ ও ডিম উপহার খুবই জনপ্রিয়, চকলেটের মুদ্রা হানুক্কাহ, সান্তা ক্লজ ও ক্রিসমাসের অন্যান্য উৎসব প্রতীক, এবং ভালোবাসা দিবসে চকলেটের হৃদয়। চকলেট ঠান্ডা ও গরম পানীয়, চকলেট দুধ এবং হট চকলেট প্রস্তুতিতে ব্যবহৃত হয়।
চকলেট ছোট বড় সকল বয়সী মানুষের কাছে সমান জনপ্রিয়৷
অত্যন্ত প্রিয় এই খাদ্যটির উৎস হল আজ থেকে প্রায় ২৭৩ বছর আগে। বিজ্ঞানীরা এক বিশেষ ধরনের উদ্ভিদ এর নাম দিয়েছিলেন "ক্যাক্যাও"। মূলত উষ্ণ জলবায়ু অঞ্চলে জন্মানো এই উদ্ভিদের বাসস্থান ছিল আমাজন এর ঘন জঙ্গলে। এই ফলের পাকা বীজ প্রাথমিক অবস্থায় তেতো হয়। ফারমেনট করা ওই বীজগুলি কে শুকিয়ে নেওয়া হয়। তারপর ওইগুলিকে রোলারের সাহায্যে পেষা হয়। বীজের ভেতরে যে স্নেহজাতীয পদার্থ আলাদা করে সেখান থেকে কোকা পাউডার আলাদা করে নেওয়া হয়। যা থেকে পড়ে তরল চকোলেট পাওয়া যায়।
ডলফিন

ডলফিন তিমি এবং পরপয়েজের সাথে ঘনিষ্ঠ সম্পর্কযুক্ত এক ধরনের সামুদ্রিক স্তন্যপায়ী প্রাণী। পৃথিবীতে ১৭টি গণে প্রায় ৪০টি প্রজাতির ডলফিন রয়েছে। ১.২ মিটার(৪ ফুট) দৈর্ঘ্য এবং ৪০ কেজি (৯০ পাউন্ড) ওজন (মাউয়ের ডলফিন)থেকে শুরু করে ৯.৫ মিটার (৩০ ফুট)দৈর্ঘ্য এবং ১০ টন (৯.৮ লিট; ১১ স্টোন)ওজন পর্যন্ত বিভিন্ন আকারের ডলফিন দেখা যায়। পৃথিবীজুড়েই ডলফিন দেখা যায়, বিশেষ করে মহীসোপানের কাছের অগভীর সমুদ্রে। ডলফিন মাংসাশী প্রাণী, মাছ এবং স্কুইড এদের প্রধান খাদ্য। ধারণা করা হয় দশ মিলিয়ন বছর আগে মায়োসিন যুগে ডলফিনের উদ্ভব। ডলফিনকে সবচেয়ে বুদ্ধিমান প্রাণীদের কাতারে ধরা হয়। বন্ধুত্বপূর্ণ আচরণ এবং খেলোয়াড়সুলভ মানসিকতা মানবসমাজের কাছে ডলফিনকে খুবই জনপ্রিয় করে তুলেছে।
গবেষণা এবং তথ্য:
তথ্য:
ইরানি কাপ

ইরানি কাপ ভারতের একটি ঘরোয়া ক্রিকেট প্রতিযোগিতা। এই টুর্নামেন্টের সূত্রপাত হয় ১৯৫৯-৬০ সাল নাগাদ, রঞ্জি ট্রফি চ্যাম্পিয়নশিপের রজত জয়ন্তী উপলক্ষে। ১৯২৮ সালে বিসিসিআই-এর প্রতিষ্ঠাকালীন সদস্য জেড. আর. ইরানির নামে এই ট্রফির নামাঙ্কন হয় ১৯৭০ সালে।
নিম্নলিখিত তালিকার মাধ্যমে ইরানি কাপের মৌসুমভিত্তিক ফলাফলকে তুলে ধরা হয়েছে:
অ্যাসোসিয়েশন অব চার্টার্ড সার্টিফাইড অ্যাকাউন্ট্যান্টস

অ্যাসোসিয়েশন অব চার্টার্ড সার্টিফাইড অ্যাকাউন্ট্যান্টস সংক্ষেপে এসিসিএ পেশাদার হিসাবরক্ষণকারীদের একটি আন্তর্জাতিক সংস্হা যার প্রশাসনিক সদর দপ্তর য়ুক্তরাজ্যের গ্লাসগোতে অবস্হিত।
১৯০৪ সালে এটির প্রতিষ্ঠা লগ্ন শুরু হয়। তখন এটির নাম ছিল "লন্ডন অ্যাসোসিয়েশন অব অ্যাকাউন্ট্যান্টস"। পরবর্তীকালে ১৯৮৪ সালে এটি "চার্টাড অ্যাসোসিয়েশন অব সার্টিফাইড একাউনটেন্টস" নাম ধারণ করে। অবশেষে, ১৯৯৬ বর্তমান নামে নামান্তর করা হয়। বর্তমানে সারা পৃথিবীজুড়ে ১৭০ টি দেশে এসিসিএ এর ৫৮৬০০০ সদস্য ও ছাত্র রয়েছে। তার মধ্যে ১৫৪,০০০ জন সদস্য এবং ৪৩২,০০০ জন ছাত্র।
সার্টিফাইড চার্টার্ড অ্যাকাউন্ট্যান্ট শব্দটি স্বত্ব সংরক্ষিত শব্দ যা রয়েল চার্টার থেকে উদ্ভূত। ১৯৭৪ সালে যুক্তরাজ্যের রানী দ্বিতীয় এলিজাবেথ এই প্রতিষ্ঠানটিকে 'রাজকীয়' খেতাব প্রদাক করে। এসিসিএ এর সদস্যরাই শুধুমাত্র নিজেদের সার্টিফাইড চার্টার্ড অ্যাকাউন্ট্যান্ট হিসেবে পরিচয় দিতে পারবে এবং তারা এসিসিএ এর সমস্ত নিয়ম কানুন এবং পেশাদারি নিতী মেনে চলতে বাধ্য থাকবে।
এসিসিএ যেসব যোগ্যতা প্রদান করে থাকে তা হল:
এছাড়া অক্সফোর্ড ব্রুকস ইউনিভার্সিটি এর সহযোগিতায় বিএসসি ইন অ্যাপ্লায়েড অ্যাকাউন্টিং ও এমবিএ ডিগ্রি প্রদান করা হয়।
বাদাম

বাদাম একটি সাধারণ শব্দ যা কোন উদ্ভিদের বড়, শুষ্ক এবং তৈলাক্ত বীজ অথবা ফলকে বোঝায়। বাদাম হচ্ছে শক্ত বা কঠিন বাদমখোসার মধ্যে সুরক্ষিত ভোজ্য শাঁস বা বীজ। যদিও অনেক উদ্ভিদের বীজ এবং ফলকে বাদাম হিসেবে ডাকা হয়, কিন্তু উদ্ভিদবিজ্ঞানীগণ এদের মধ্যে শক্তখোল খুলে বীজ নির্গত করে না এমন অল্প কিছু বীজ বা ফলকেই সত্যিকারের বাদাম হিসেবে বিবেচনা করেন।
প্রকৃতিক ভাবে অধিকাংশ ফল থেকে বীজ বেরিয়ে আসে কিন্তু বাদামের বেলায় এটা ঘটে না। এদের থাকে শক্ত খোসার প্রাচীর এবং উৎপন্ন হয় যৌগিক বীজকোষ থেকে।
তবে সচারাচার কোন শক্ত খোসাযুক্ত ভোজ্য বীজ বা শাঁসবীজকে বাদাম বলে। বাদাম একটি উচ্চ শক্তির এবং পুষ্টি সমৃদ্ধ খাদ্য উৎস।
একবিংশ শতাব্দীতে, বিশ্বব্যাপী উৎপাদনের অধিকাংশই কয়েক ডজন বাদামের অন্তর্ভুক্ত, প্রধান বাণিজ্যিক বাদামের জন্য নীচের সারণীতে দেখানো হয়েছে।
ভারতীয় নৌবাহিনী

ভারতীয় নৌবাহিনী বা ভারতীয় নৌসেনা (হিন্দি: भारतीय नौ सेना, "Bhartiya Nāu Senā") ভারতের সামরিক বাহিনীর নৌবিভাগ। ভারতের রাষ্ট্রপতি ভারতীয় নৌবাহিনীর সর্বাধিনায়ক। ৫০০০ নৌ বৈমানিক শাখাসদস্য ও ২০০০ মেরিন কম্যান্ডো সহ প্রায় ৫৮,৩৫০ সক্রিয় সেনাকর্মী সংবলিত এই নৌবাহিনী বিশ্বে চতুর্থ বৃহত্তম। ভারতীয় নৌবাহিনীতে বর্তমানে ১৫৫টিরও বেশি যুদ্ধজাহাজ রয়েছে, যার মধ্যে উল্লেখনীয় যুদ্ধবিমান বাহক আইএনএস বিক্রমাদিত্য
। ১৯৭১ সালের ৮ঠা ডিসেম্বর ভারত-পাকিস্তান যুদ্ধ ১৯৭১ এর অংশ হিসেবে অপারেশন ট্রাইডেন্ট নামক এক হামলায় ভারতীয় নৌসেনা পাকিস্তানদের করাচি বন্দরে সফল হামলা করে। প্রতি বছর ৪ঠা ডিসেম্বর নৌবাহিনী দিবস হিসেবে পালিত হয়।
বর্তমানে ভারতীয় নৌবাহিনীর মূল ভূমিকাগুলি হল-
ভারতীয় নৌবাহিনীর মোট চারটি কম্যান্ড রয়েছে।এই কম্যান্ড গুলি হল-
ব্লু-ওয়াটার নেভি হিসেবে ক্ষমতা বৃদ্ধির জন্য বর্তমানে ভারতীয় নৌবাহিনীতে ব্যাপক সংস্কারকার্য সাধিত হয়েছে।
মালাবার উপকূল-এ যুক্তরাষ্ট্র নৌবাহিনী ও জাপান মেরিটাইম স্ব-প্রতিরক্ষা বাহিনী-র সাথে প্রতি বছর মালাবার নৌ মহড়া নামক যুদ্ধমহড়া করে থাকে। মার্কিন যুক্তরাষ্ট্রের সপ্তম নৌবহর মূলত এই যুদ্ধমহড়ায় অংশ নেয় যার স্থায়ী বিমানবাহী রণতরী হচ্ছে ইউএসএস রোনাল্ড রেগান।
মনে করা হচ্ছে, ২০৩০ সালের মধ্যে ভারতীয় নৌবাহিনী তিনটি যুদ্ধবিমান বাহক ও তিনটি পারমাণবিক ডুবোজাহাজের অধিকারী হবে। এছাড়া ৫৭টি যুদ্ধবিমান সহ অন্যান্যও প্রায় ২৫০টি বিমান ভারতীয় নৌবাহিনী ব্যবহার করে।
বায়ু বিভাগে মূলত সামুদ্রিক বায়ূ যুদ্ধে ও নজরদারিতে ব্যবহৃত হয়। যুদ্ধের ক্ষেত্রে বিমানতরীকে কেন্দ্র করে সংগঠিত হয় যেখানে বহুমুখী যুদ্ধবিমান থাকে। সর্বোপরি তা বায়ু ও নৌ যৌথ আক্রমণ। ভারতীয় মহাসাগর ই মূলত প্রধান নজরদারি ক্ষেত্র, যা সুদূর দক্ষিণ অব্দি বিস্তৃত। চীনা আগ্রাসন রুখে দেয়া এই বিভাগের প্রধান দায়িত্ব।
"Note: The Indian Armed Forces operate a number of Unmanned aerial vehicles split between the three service branches."
লাউ

লাউ বা কদু (বৈজ্ঞানিক নাম: "Lagenaria siceraria") শীতকালীন সবজিগুলোর মধ্যে অন্যতম। লাউ এক প্রকার লতানো উদ্ভিদ যা এর ফলের জন্যে চাষ করা হয়। এটি বর্ষজীবী দ্বিবীজপত্রী উদ্ভিদ। কাঁচা অবস্থায় সবজি হিসেবে খাওয়া হয়, আর পরিপক্ব অবস্থায় শুকিয়ে এটি বোতল, পাত্র বা নল হিসেবে ব্যবহার করা হয়। এ কারণেই লাউ এর ইংরেজি নাম হয়েছে Bottle gourd। কচি লাউয়ের রং হালকা সবুজ, ভেতরে সাদা রঙের শাঁস।
লাউ পৃথিবীর অন্যতম পুরনো চাষ হওয়া সবজি, এর জন্ম আফ্রিকায়। লাউ একটি ধ্বনি পরিবর্তিত শব্দ, যার মূল শব্দ 'অলাবু'। লাউকে কোন কোন স্থানে আঞ্চলিক ভাষায় "কদু" বলা হয়। কচি লাউয়ের রং হালকা সবুজ, ভেতরে সাদা রঙের শাঁস। এটি সবজি হিসেবে খাওয়া হয়। শুধু লাউ নয়, লাউয়ের বাকল, লতা, এমনকি পাতাও খাওয়া যায়।
বাংলার বিখ্যাত লালন সংগীত "সাধের লাউ, বানাইলো মোরে বৈরাগী" লাউ নিয়ে একটি বিখ্যাত গান।
চারা তৈরির পদ্ধতি : ছোট ছোট পলিথিন ব্যাগে ১ ভাগ পচা গোবর, ১ ভাগ দোঁআশ মাটি ভালোভাবে মিশিয়ে তাতে হালকা ইউরিয়া মিশ্রিত পানি দিয়ে পাঁচদিন রেখে দিতে হবে। এরপর প্রতি পলিথিনে একটি করে বীজ বপন করতে হবে। বীজ বপনের আগে ১২ ঘণ্টা পানিতে ভিজিয়ে রাখতে হবে।
চাষ প্রণালী: একটি হাফ ড্রামে তিনটি ছিদ্র করতে হবে ১ দশমিক ৫ ইঞ্চি করে। তারপর ছিদ্রের ওপর ইটের সুরকি বসাতে হবে। ২ ভাগ বেলে দো-অাঁশ মাটির সঙ্গে ১ ভাগ গোবর, শূন্য দশমিক ৫ কেজি সরিষার খৈল, ৫ কেজি কচুরিপানা পচা, ৫০ গ্রাম টিএসপি, ২৫ গ্রাম ইউরিয়া একসঙ্গে মিশিয়ে সাতদিন রাখতে হবে। তারপর চারা রোপণ করতে হবে। লাউ গাছ যাতে ঠিকমতো বাইতে পারে সে জন্য একটি মাচার ব্যবস্থা করতে হবে। যদি কেউ লাউ ছাদের মেঝেতে শুইয়ে দিতে চায় তাহলে নারকেলের ছোবড়া বিছিয়ে তার ওপর শুইয়ে দিতে পারেন।
লাউ পানিপ্রিয় গাছ। মাছ-মাংস ধোয়া পানি মাঝে মধ্যে দিলে উপকার পাওয়া যায়। এ ছাড়াও প্রতিদিন সকাল-বিকালে পানি দিতে হবে। কারণ ছাদের গাছে পানি একটু বেশি প্রয়োজন হয়। প্রতিটি হাফ ড্রামে একটি করে চারা রোপণ করা যাবে। লাউয়ের ভালো জাতগুলোর মধ্যে : হাইব্রিড মার্টিনা, ডায়না, বর্ষা ও তাফসি। উফশীর মধ্যে গ্রিন ডায়মন্ড, বারি লাউ ও ক্ষেত লাউ। এগুলো ছাড়াও বাড়ির ছাদে শিম, পেঁপে, টমেটো, ঢেঁড়শ, পুঁই শাক চাষ করা সম্ভব।